LISA 2

põhikooli õppekavale

Ainevaldkond „Võõrkeeled”

**1. Üldalused**

**1.1. Võõrkeelepädevus**

Võõrkeelte õpetamise eesmärk põhikoolis on kujundada õpilas eakohane võõrkeelepädevus, s.o suutlikkus mõista ja tõlgendada võõrkeeles esitatut, suhelda eesmärgipäraselt nii kõnes kui ka kirjas, järgides vastavaid kultuuritavasid; mõista ja väärtustada erinevaid kultuure, oma kultuuri ning teiste kultuuride sarnasusi ja erinevusi; mõista, et elus on vaja vallata mitut võõrkeelt.

Võõrkeelte õpetamise kaudu taotletakse, et põhikooli lõpuks õpilane:

1) omandab keeleoskuse tasemel, mis võimaldab autentses teisekeelses keskkonnas iseseisvalt toime tulla;

2) on võimeline osalema erinevates võõrkeelsetes projektides, jätkama õpinguid emakeelest erinevas keeles ning on konkurentsivõimeline tulevases tööelus;

3) tunneb erinevaid keeli kõnelevaid rahvaid ja nende kultuure;

4) mõistab oma kultuuri ning teiste kultuuride sarnasusi ja erinevusi ning väärtustab neid;

5) omandab edasiseks õppimiseks vajalikud oskused, mis suurendavad enesekindlust õppida võõrkeeli ja suhelda võõrkeeltes.

**1.2. Ainevaldkonna õppeained ja maht**

Ainevaldkonda kuuluvad A-võõrkeel ja B- võõrkeel. A-võõrkeelena õpitakse Oskar Lutsu Palamuse Gümnaasiumis inglise keelt, B-võõrkeelena saksa või vene keelt. A- võõrkeele valib koo, B-võõrkeele valikul arvestatakse kooli võimalusi ning õpilaste soove.

A-võõrkeele õppimist alustatakse I kooliastmes ja B-võõrkeelt II kooliastmes.

Võõrkeelte nädalatunnid jaotuvad kooliastmeti:

I kooliaste: 1) A-võõrkeel – 3 nädalatundi

II kooliaste: 1) A-võõrkeel – 9 nädalatundi 2) B-võõrkeel – 3 nädalatundi

III kooliaste: 1) A-võõrkeel – 9 nädalatundi 2) B-võõrkeel – 9 nädalatundi

**1.3. Ainevaldkonna kirjeldus ja valdkonnasisene lõiming**

Võõrkeeled avardavad inimese tunnetusvõimalusi ning suutlikkust mõista ja väärtustada mitmekultuurilist maailma, arendavad erinevate keeleliste ja mittekeeleliste vahenditega süsteemset mõtlemist ning eneseväljendusvõimalusi. Võõrkeeled arendavad kultuuriteadlikku suhtlusvõimet, andes teadmisi eri maade ja eri keeli kõnelevate rahvaste kohta. Ainevaldkonda kuuluvate võõrkeelte õpe lähtub Euroopa keeleõppe raamdokumendi põhimõtetest ning selles kirjeldatud keeleoskustasemetest. Kõigi võõrkeelte õpitulemusi on raamdokumendile toetudes kirjeldatud ühtsetel alustel. Õpitulemused erinevates osaoskustes on esitatud ainevaldkonnakava lõpus keeleoskustasemete tabelis punktis 2.4. Raamdokumendi ja Euroopa keelemapi põhimõtete rakendamine õppes võimaldab motiveerida õpilasi õppima võõrkeeli, arvestada nende ealist ning individuaalset eripära, suunata erineva edasijõudmisega õpilasi seadma endale jõukohaseid õpieesmärke ning anda õpilastele objektiivset tagasisidet saavutatu kohta. Kõik see toetab õpimotivatsiooni püsimist ning iseseisva õppija kujunemist. Nüüdisaegne keeleõpe on allutatud kommunikatiivsetele vajadustele, lähtutakse õppijast ja tema suhtluseesmärkidest. Keeleõppes on tähtis eelkõige keele kasutamise oskus, mitte pelgalt keele struktuuri tundmine. Keeleline korrektsus kujuneb õpilasel pikaajalise töö tulemusena. Suhtluspädevust kujundatakse keele nelja osaoskuse – kuulamise, lugemise, rääkimise ja kirjutamise – arendamise kaudu, seepärast on ka õpitulemused esitatud osaoskuste kaupa. Neid osaoskusi õpetatakse lõimitult. Keeleõpe rikastab mõtlemist, arendab oskust end täpselt väljendada, luua tekste ning neist aru saada. Nendes valdkondades toetub võõrkeeleõpetus emakeeleõpetusele ja vastupidi. Põhikooli õpilases arendatakse oskust võrrelda oma ja võõrast kultuuri, leida nende sarnasusi ja erinevusi, mõista ning väärtustada teiste kultuuride ja keelte eripära, olla salliv ning vältida eelarvamuslikku suhtumist võõrapärasesse. Teiste kultuuride tundmine aitab teadlikumalt tajuda oma keele ja kultuuri spetsiifikat. Võõrkeeleõpe nõuab avatud ning paindlikku metoodilist käsitust, et kohandada õpet õpilase vajaduste järgi.

Õpilaskeskse võõrkeeleõppe tähtsamad põhimõtted on:

1) õpilase aktiivne osalus õppes, tema teadlik ja loov võõrkeele kasutamine ning õpistrateegiate kujundamine;

2) keeleõppes kasutatava materjali sisu vastavus õpilase huvidele;

3) erinevate aktiivõppevormide (sh paaris- ja rühmatöö) rakendamine;

4) õpetaja rolli muutumine teadmiste vahendajast õpilase koostööpartneriks ning nõustajaks teadmiste omandamises;

5) õppematerjalide avatus, nende kohandamine ja täiendamine õpilase eesmärkide ning vajaduste põhjal.

Kuna võõrkeel on eelkõige vahend teabe hankimiseks ja selle edastamiseks suhtluses, siis on keeleõppe keskmes teemavaldkonnad, mille kaudu ja piires kujundatakse suhtluspädevust. Need on kõigile võõrkeeltele ühtsed; erinevused teemavaldkondade käsitlemisel tulenevad õppe kestusest ja tundide arvust.

**1.4. Üldpädevuste kujundamine**

Pädevustes eristatava nelja omavahel seotud komponendi – teadmiste, oskuste, väärtushoiakute ja käitumise – õpetamisel on kandev roll õpetajal, kelle väärtushinnangud ja enesekehtestamisoskus loovad sobiliku õpikeskkonna ning mõjutavad õpilaste väärtushinnanguid ja käitumist. Võõrkeeleõpetuse eesmärkides ja tulemustes sisalduvad keelepädevus, kultuuridevaheline pädevus (väärtushinnangud, käitumine) ning õpioskused. Võõrkeeli õpetades kujundatakse kõiki üldpädevusi (väärtuspädevust, sotsiaalset pädevust, enesemääratluspädevust, õpipädevust, suhtluspädevust, matemaatika-, loodusteaduste- ja tehnoloogiaalast pädevust, ettevõtlikkuspädevust, digipädevust) seatud eesmärkide, käsitletavate teemade ning erinevate õpimeetodite ja tegevuste kaudu.

Kultuuri- ja väärtuspädevuse arengut toetatakse õpitavaid keeli kõnelevate maade kultuuride tundmaõppimise kaudu. Õpitakse mõistma ja aktseptima erinevaid väärtussüsteeme, mis lähtuvad kultuurilisest eripärast.

Sotsiaalne ja kodanikupädevus. Igapäevastes suhtlussituatsioonides toimetulekuks on sobivate keelendite valiku kõrval vaja teada õpitavat võõrkeelt kõnelevate maade kultuuritausta ja sellest tulenevaid käitumisreegleid ning ühiskonnas kehtivaid tavasid. Seetõttu on sotsiaalne ja kodanikupädevus tihedalt seotud väärtuspädevusega. Sotsiaalse ja kodanikupädevuse kujundamisele aitavad kaasa erinevad õpitöövormid (nt rühmatöö, projektõpe) ning aktiivne osavõtt õpitava keelega seotud kultuuriprogrammidest.

Enesemääratluspädevus areneb võõrkeeleõppes kasutatavate teemade kaudu. Iseendaga ja inimsuhetega seonduvat saab võõrkeeletunnis käsitleda arutluste, rollimängude ning muude õpitegevuste kaudu, mis aitavad õpilastel jõuda iseenda sügavama mõistmiseni. Oma tugevate ja nõrkade külgede hindamine on tihedalt seotud õpipädevuse arenguga. Õpipädevust kujundatakse pidevalt erinevaid õpistrateegiaid rakendades (nt teabe otsimine võõrkeelsetest allikatest, sõnaraamatu kasutamine). Olulisel kohal on eneserefleksioon ning õpitud teadmiste ja oskuste analüüsimine (nt Euroopa keelemapi põhimõtetest lähtuvalt).

Suhtluspädevus on võõrkeeleõppes keskne. Võõrkeeleõpetuse eesmärgid lähtuvad otseselt suhtluspädevuse komponentidest ning nende sisust. Hea eneseväljendusoskus, teksti mõistmine ja tekstiloome on eduka suhtlemise eeldused võõrkeeltes. Koos suhtluspädevusega arendatakse õppijas oskust võrrelda oma ning võõra kultuuri sarnasusi ja erinevusi, mõista ning väärtustada teiste kultuuride ja keelte eripära, olla salliv ning vältida eelarvamuslikku suhtumist võõrapärasesse. Teiste kultuuride tundmine aitab teadlikumalt tajuda oma keele ja kultuuri spetsiifikat.

Matemaatika-, loodusteaduste- ja tehnoloogiaalase pädevusega seonduvad võõrkeeled suhtluspädevuse kaudu. Esmalt õpitakse võõrkeeles nt arvutama ning seejärel vastavalt keeleoskuse arengule mõistma erinevate elu- ja tegevusvaldkondade tekste, sh teabegraafikat või muul viisil visuaalselt esitatud teavet. Õpitakse kasutama tehnoloogilisi abivahendeid eri liiki tekste luues, korrigeerides ja esitades.

Ettevõtlikkuspädevus kaasneb eelkõige enesekindluse ja julgusega, mida annab inimesele võõrkeeleoskus. Toimetulek võõrkeelses keskkonnas avardab õppija võimalusi viia ellu oma ideid ja eesmärke ning loob eeldused koostööks teiste sama võõrkeelt valdavate ea- ja mõttekaaslastega.

**1.5. Võõrkeelte valdkonna lõiming teiste ainevaldkondadega**

Võõrkeelte ainekavad arvestavad teadmisi, mida õpilane saab õpitava keele maa ja kultuuri kohta teiste ainevaldkondade kaudu. Võõrkeeleõppes kasutatavad materjalid täiendavad teadmisi, mida õpilane omandab teistes õppeainetes, andes õpilasele keelevahendid erinevate valdkondadega seonduvate teemade käsitlemiseks. Võõrkeelte omandamisel tuleks kasutada koostöös teiste ainevaldkondadega keeleoskuse integreeritud õppematerjale, s.o lõimitud aine- ja keeleõpet (LAK-õpe, keelekümblus). Võõrkeeleoskus võimaldab muu hulgas õppijale ligipääsu lisateabeallikaile (teatmeteostele, võõrkeelsele kirjandusele, internetile jt), toetades sel moel materjali otsimist mõne teise õppeaine jaoks.

Keel ja kirjandus. Võõrkeeltel on kõige otsesem seos keele ja kirjandusega, kuna võõrkeeleõppes rakendatakse emakeeles omandatud teadmisi: arendatakse kirjalikku ja suulist eneseväljendusoskust, luuakse tekste ning õpitakse neist aru saama. Kõik need teadmised ja oskused kantakse järgmist keelt õppides üle uude kultuurikonteksti.

Matemaatika. Matemaatikapädevuse arengut toetab numbrite tundmise ja arvutamise kõrval erinevates alustekstides leiduvate sümbolite, graafikute, tabelite ja diagrammide mõistmise ning tõlgendamise oskuse arendamine.

Loodus- ja sotsiaalained. Lõiming kujundatakse erinevate teemavaldkondade ja nendes kasutatavate alustekstide ning õppe kaudu. Võõrkeelte õppes juhitakse õpilasi muu hulgas väärtustama looduslikku mitmekesisust ning vastutustundlikku ja säästvat eluviisi; ära tundma kultuurilist eripära ja järgima üldtunnustatud käitumisreegleid; kujundama oma arvamust ning olema aktiivne ja vastutustundlik kodanik.

Kunstiained. Kunstipädevusega puututakse kokku kultuuriteadlikkuse kujundamise kaudu, õppides tundma erinevate maade kultuurisaavutusi nii teemade (nt „Riigid ja nende kultuur“, „Vaba aeg“) kui ka vahetute kunstielamuste kaudu (kino, teater, kontserdid, muusika, näitused, muuseumid jm). Õpilasi suunatakse märkama ja väärtustama erinevaid kultuuritraditsioone ning maailmakultuuri mitmekesisust.

Tehnoloogia. Erinevate teemavaldkondade ja nendes kasutatavate alustekstide ning õppe kaudu teadvustatakse tehnoloogia arengusuundumisi, seejuures arutletakse nt tehnoloogia kasutamisega kaasnevate võimaluste ja ohtude üle või tutvutakse eri valdkondade teadussaavutustega.

Kehaline kasvatus. Kehakultuuripädevus seostub võõrkeeltes tervisliku eluviisi ja kehalise aktiivsuse väärtustamisega. Võõrkeeleõppes (nii nagu kehalises kasvatuseski) tuleb sallivalt suhtuda kaaslastesse, järgida ausa mängu reegleid ning teha koostööd.

**1.6. Läbivate teemade rakendamise võimalusi**

Võõrkeelte õppe eesmärgid ja teemad toetavad erinevais kooliastmeis õpilase algatusvõimet, mõtteaktiivsust ning läbivate teemade omandamist, kasutades selleks sobivaid võõrkeelseid (autentseid) alustekste ning erinevaid pädevusi arendavaid töömeetodeid. Eelkõige on läbivad teemad seotud järgmiste teemavaldkondadega:

1) elukestev õpe ja karjääri planeerimine: „Õppimine ja töö”. Kujundatakse iseseisva õppimise oskus, mis on oluline alus elukestva õppe harjumuste ja hoiakute omandamisel. Erinevate õppevormide kaudu arendatakse õpilaste suhtlus- ja koostööoskusi, mida on muu hulgas vaja tulevases tööelus. Võõrkeelt õppides omandatakse eneseanalüüsiks ja enda tutvustamiseks vajalikku sõnavara, et ennast võõrkeeles esitleda ja oma mõtteid arusaadavalt edasi anda. Õpe võimaldab vahetult kokku puutuda töömaailmaga, nt käivad õpilased ettevõtteis, tutvuvad ainevaldkonnaga seotud ametite, erialade ja edasiõppimisvõimalustega. Nii kujuneb oskus koostada õpinguile ja tööle kandideerimiseks vajalikke dokumente;

2) keskkond ja jätkusuutlik areng: „Kodukoht Eesti”. Taotletakse õpilase kujunemist sotsiaalselt aktiivseks, vastutustundlikuks ning keskkonnateadlikuks inimeseks, kes hoiab ja kaitseb keskkonda ning, väärtustades jätkusuutlikkust, on valmis leidma vastuseid keskkonna- ja inimarengu küsimustele;

3) kodanikualgatus ja ettevõtlikkus: „Mina ja teised“, „Igapäevaelu. Õppimine ja töö“, „Kodukoht Eesti“, „Vaba aeg“. Taotletakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ja toetub oma tegevuses riigi kultuuritraditsioonidele ning arengusuundadele;

4) kultuuriline identiteet: „Kodukoht Eesti”, „Riigid ja nende kultuur”. Taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktika eripärast ning kes väärtustab omakultuuri ja kultuurilist mitmekesisust ning on salliv ja koostööaldis;

5) teabekeskkond: „Igapäevaelu. Õppimine ja töö“, „Riigid ja nende kultuur“, „Vaba aeg“. Taotletakse õpilase kujunemist teabeteadlikuks inimeseks, kes tajub ja teadvustab teabekeskkonda, suudab seda kriitiliselt analüüsida ning toimida selles oma eesmärkide ja ühiskonnas omaksvõetud kommunikatsioonieetika järgi;

6) tehnoloogia ja innovatsioon: „Igapäevaelu. Õppimine ja töö“, „Vaba aeg“. Taotletakse õpilase kujunemist uuendusaltiks ja nüüdisaegset tehnoloogiat eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu-, õpi- ja töökeskkonnas;

7) tervis ja ohutus: „Mina ja teised”, „Kodu ja lähiümbrus”, „Igapäevaelu. Õppimine ja töö“. Taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes järgib tervislikku eluviisi, käitub turvaliselt ning aitab kaasa tervist edendava turvalise keskkonna kujundamisele;

8) väärtused ja kõlblus: „Mina ja teised“, „Kodu ja lähiümbrus“, „Kodukoht Eesti“, „Igapäevaelu. Õppimine ja töö“, „Riigid ja nende kultuur“, „Vaba aeg“. Taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.

**1.7. Õppetegevuse kavandamine ning korraldamine**

Õpet kavandades ja korraldades:

1) lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimingut teiste õppeainete ja läbivate teemadega;

2) taotletakse, et õpilase õpikoormus (sh kodutööde maht) on mõõdukas, jaotub õppeaasta ulatuses ühtlaselt ning jätab piisavalt aega puhkuseks ja huvitegevusteks;

3) võimaldatakse õppida üksi ning koos teistega (iseseisvad, paaris- ja rühmatööd), et toetada õpilaste kujunemist aktiivseiks ning iseseisvaiks õppijaiks;

4) kasutatakse diferentseeritud õppeülesandeid, mille sisu ja raskusaste toetavad individualiseeritud käsitlust ning suurendavad õpimotivatsiooni;

5) rakendatakse nüüdisaegseid info- ja kommunikatsioonitehnoloogial põhinevaid õpikeskkondi ning õppematerjale ja -vahendeid;

6) mitmekesistatakse õpikeskkonda: muuseumid, näitused, teater, kino, kontserdid, arvuti/ multimeediaklass, õpilasvahetus, õppereisid, kohtumised õpitavat keelt emakeelena kõnelejatega jne;

7) kasutatakse erinevaid õppemeetodeid, sh aktiivõpet: rollimängud, arutelud, diskussioonid, projektõpe jne. Õppesisu käsitlemise valiku teeb aineõpetaja arvestusega, et kooliastmeti kirjeldatud õpitulemused, üld- ja valdkonnapädevused ning ainepädevused oleksid saavutatud.

**1.8. Hindamise alused**

Õpitulemuste hindamise eesmärgid on toetada õpilase arengut, innustada õpilast sihikindlalt õppima, kujundada õpilase enesehinnangut, tekitada huvi võõrkeelte õppimise vastu ning luua seega alus elukestvale võõrkeeleõppele. Hindamisel lähtutakse nii põhikooli riiklikus õppekavas kui ka kooli õppekava üldosas sätestatust. Hinnatakse õpilase teadmisi ja oskusi suuliste vastuste, sh esituste, kirjalike ja/või praktiliste tööde ning praktiliste tegevuste alusel, arvestades õpilase teadmiste ja oskuste vastavust ainekavas taotletavatele õpitulemustele. Puudustele juhib õpetaja tähelepanu taktitundega, osutades võimalustele neist üle saada. Õpitulemusi hinnatakse sõnaliste hinnangute ja numbriliste hinnetega. Õpitulemuste kontrollimise vormid peavad olema mitmekesised ning vastavuses õpitulemustega. Õpilane peab teadma, mida ja millal hinnatakse, mis hindamisvahendeid kasutatakse ning mis on hindamise kriteeriumid. Väärtushinnanguid ja -hoiakuid ning õpioskusi sisaldavate õpitulemuste kohta (nt huvi tundmine, väärtustamine, reeglite järgimine, teatmeallikate kasutamine) antakse tagasisidet. Tagasiside andmisel (sh keelelistele õpitulemustele) kasutatakse kõrvuti õpetaja hinnangutega õpilaste enesehindamist ja kaaslaste antud hinnanguid, võttes vajaduse korral abiks nt Euroopa keelemapi. Hindamise korraldus on täpsustatud kooli õppekavas.

**1.9. Füüsiline õppekeskkond**

Kool korraldab õppe:

1) vajaduse korral rühmades;

2) klassis, kus on keeleõppe eesmärkide saavutamist toetav ruumikujundus koos vajaliku õppematerjali, sisustuse ja tehniliste abivahenditega.

**2. Inglise keel** ( A- võõrkeel)

**2.1.** **Õppe- ja kasvatuseesmärgid**

Põhikooli A-võõrkeele õpetusega taotletakse, et õpilane:

1. saavutab iseseisva keelekasutaja taseme, mis võimaldab selles keeles igapäevastes situatsioonides suhelda ning lugeda ja mõista eakohaseid võõrkeelseid originaaltekste;
2. huvitub võõrkeelte õppimisest ja nende kaudu silmaringi laiendamisest;
3. omandab oskuse märgata ja väärtustada erinevate kultuuride eripära;
4. omandab oskuse edaspidi õppida võõrkeeli ning pidevalt täiendada oma keeleoskust;
5. huvitub õpitavat keelt kõnelevatest maadest ja nende kultuurist;
6. oskab kasutada eakohaseid võõrkeelseid teatmeallikaid (nt teatmeteosed, sõnaraamatud, Internet), et leida vajalikku infot ka teistes valdkondades ja õppeainetes.

**2.2.** **Õppeaine kirjeldus**

A-võõrkeel on enamikule õpilastest esimene kokkupuude teise keele ja kultuuriga, mistõttu üks A-võõrkeele õppe olulisemaid ülesandeid on äratada õpilastes huvi teiste keelte ja kultuuride vastu ning tekitada võõrkeele õppeks motivatsiooni.

Võõrkeele kui suhtlusvahendi omandamine on pikaajalist pingutust nõudev tegevus, mis eeldab õppija aktiivset osalust.

A-võõrkeele õppimisel saadud õpioskused on aluseks järgmiste võõrkeelte omandamisel. Õppija keeleoskuse arengut toetab ka lõimitud aine- ja keeleõpe.

Õpetuses lähtutakse kommunikatiivse õpetuse põhimõtetest. Rõhk on interaktiivsel õppimisel ja õpitava keele kasutamisel.

Kommunikatiivne keeleoskus (suhtluspädevus) hõlmab kolme komponenti: keelelist, sotsiolingvistilist ja pragmaatilist.

Keeleteadmised ei ole eesmärk omaette, vaid vahend parema keeleoskuse omandamiseks. Keele struktuuri õpitakse kontekstis, järk-järgult jõutakse grammatikareeglite teadliku omandamise juurde.

Sotsiolingvistilise pädevuse kaudu areneb õppija keelekasutuse olukohasus (viisakusreeglid, keeleregister jm).

Pragmaatilise pädevuse kaudu areneb õppija võime mõista ja luua tekste.

Suhtluspädevust arendatakse keeleliste toimingute (kuulamine, lugemine, rääkimine, kirjutamine) kaudu.

Keeleõppe telje moodustavad teemavaldkonnad, mille kaudu ja piires kujundatakse suhtluspädevust. Põhikoolis on teemade käsitlemisel lähtepunktiks „Mina ja minu lähiümbrus“. Kõigis kooliastmetes ja klassides käsitletakse teemasid kõigist teemavaldkondadest, kuid rõhuasetused ja maht on erinevad. Teemade käsitlemisel lähtutakse vastava kooliastme õpilaste kogemustest, huvidest ja vajadustest.

Keeletunnis suheldakse peamiselt õpitavas võõrkeeles. Emakeelt võib kasutada vajaduse korral selgituste andmiseks.

Oluline on ka õpioskuste arendamine, sealhulgas oskus seada endale õpieesmärke ja analüüsida oma õpitulemusi, kasutades nt Euroopa keelemappi või õpimappi.

Kõigis kooliastmeis on oluline osa paaris- ja rühmatööl. Õpilasi suunatakse üha enam tegema eakohast iseseisvat tööd (lugema, infot hankima, projektides osalema jne.).

Õppetegevusi kavandades lähtutakse didaktilistest põhiprintsiipidest (lähemalt kaugemale, tuntult tundmatule, lihtsalt keerulisele, konkreetselt abstraktsele) ning keelekasutuse vajadustest (alustades sagedamini kasutatavatest sõnadest ja vormidest).

Võõrkeeleõppes on kesksel kohal tegevused, mis nõuavad keele eesmärgistatud kasutamist ning lõimivad erinevaid keeleoskuse aspekte.

Õpitava võõrkeelega tihedama kontakti loomiseks, suhtluspädevuse ja kultuuriteadlikkuse arendamiseks ergutatakse õpilasi kasutama õpitavat keelt ka väljaspool keeletundi. Selleks sobivad erinevad ülesanded: iseseisev lugemine, teabe otsimine eri allikatest, projekttööd, kus õpilased töötavad õpetaja juhendamisel koos, kasutades kõiki osaoskusi. Õpilaste motiveerimiseks on soovitatav aidata neil leida kirjasõpru, korraldada õppereise ja õpilasvahetust ning kutsuda keeletundi õpitavat keelt emakeelena kõnelejaid.

Kõigis kooliastmeis on oluline õppijat motiveerida ning kujundada temas positiivset hoiakut keeleõppesse. Eduelamuse saavutamiseks luuakse tundides positiivne õhkkond ja väärtustatakse õppija iga edusammu.

Õppimist toetab kujundav hindamine, igal õppeperioodil antakse õppijale tagasisidet kas sõnalise hinnangu või hinde vormis. Tunnustatakse ka tulemuse saavutamiseks tehtud jõupingutusi. Vigu käsitletakse normaalse keeleõppe osana, nende analüüsimine soodustab õpitava mõistmist ning võimaldab õpilasel oma keelekasutust korrigeerida.

Õpetaja hinnangute kõrval kasutatakse õppes enesehindamist ja kaaslaste antud hinnanguid, võttes vajaduse korral abiks nt Euroopa keelemapi.

**2.3.** **Füüsiline keskkond**

Õpikeskkond on õpilasi ümbritseva vaimse, sotsiaalse ja füüsilise keskkonna kooslus, milles õpilased arenevad ja õpivad. Õpikeskkond toetab õpilase arenemist iseseisvaks ja aktiivseks õppijaks.  
Põhikooli võõrkeeleõpe ja õppekoormus peab olema ea- ja jõukohane. Õppetöö planeerimisel võtab õpetaja arvesse antud õpilasrühma keeleoskustaset ning õpilaste eripära ja -vajadusi. Keeleoskustasemetest lähtumine võimaldab võimetekohaste ülesannete abil õpet diferentseerida. Tuleb arvestada eri ülesannete mahtu ning nende täitmiseks tegelikult kuluvat aega.   
Õpikeskkond peab olema selline, kus kõiki õpilasi koheldakse eelarvamusteta, õiglaselt ja võrdselt, austades nende eneseväärikust ning isikupära. Eduelamuse saavutamist luuakse tundides positiivne õhkkond ja väärtustatakse õppija edusamme. Õpilasele luuakse võimalus näidata initsiatiivi, avaldada arvamust ning tegutseda nii üksi kui ka koos kaaslastega.   
Kool kindlustab võõrkeeleõppe klassi, kus on keeleõppe eesmärkide saavutamiseks toetav ruumikujundus koos vajaliku õppematerjali, sisustuse ja tehniliste abivahenditega. Klassis peab olema võimalik kuulata eri helikandjaid (nt CD) ja vaadata videosid. Oluline on Interneti-ühendusega arvuti ja esitlustehnika.   
Keeleõppeklassi mööblit peaks saama ümber paigutada, et teha mitmekesiseid ülesandeid ning töötada rühmas või individuaalselt. Keeleõppeklassi seintele peab olema võimalik paigaldada stende ja paigutada nii näitmaterjale kui ka õpilaste töid.   
Keeleõppeklassi on soovitav paigutada raamaturiiulid sõnastike ning muude eakohaste ja nüüdisaegsete õppematerjalidega nii, et need oleksid õpilastel käepärast. Kooli raamatukogu peaks toetama võõrkeeleõpet võõrkeelse lugemisvaraga.  
Keeleõppe tõhustamiseks on otstarbekas tunnid viia läbi rühmades, mille soovituslik suurus on kõige rohkem 17 õpilast.

**I kooliaste**

**2.4. Inglise keele õpitulemused I kooliastme lõpuks**

3. klassi lõpetaja:  
1) saab aru lihtsatest igapäevastest väljenditest ja lühikestest lausetest;  
2) kasutab õpitud väljendeid ja lühilauseid oma vajaduste väljendamiseks ning oma lähiümbruse (pere, kodu, kooli) kirjeldamiseks;  
3) reageerib adekvaatselt väga lihtsatele küsimustele ja korraldustele;  
4) on omandanud esmased teadmised õpitava keele maast ja kultuurist;  
5) suhtub positiivselt võõrkeele õppimisesse;   
6) kasutab esmaseid õpioskusi (kordamist, seostamist) võõrkeele õppimiseks;  
7) oskab õpetaja juhendamisel töötada nii paaris kui ka rühmas.

Keeleoskuse taotletav tase 3. klassi lõpus:

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Inglise keel | A1.2 | A1.1 | A1.2 | A1.1 |

Osaoskuste õpitulemused on esitatud punktis 5.

**2.5. Inglise keele ainekava** **3. klassis**

|  |  |
| --- | --- |
| **Teema / valdkond** | **Õppesisu** |
| **1. Mina ja teised** | Enese ja kaaslaste tutvustus. |
| **2. Kodu ja lähiümbrus** | Pereliikmed, kodu asukoht. |
| **3. Kodukoht Eesti** | Riik, pealinn, rahvused; aastaajad, kodukoha kirjeldus. |
| **4. Igapäevaelu. Õppimine ja töö.** | Lihtsad tegevused kodus ja koolis ning nende tegevustega seotud  vahendid. |
| **5. Vaba aeg** | Lemmiktegevused ja eelistused. |

**2.6.** **Hindamine I kooliastmes**

I kooliastmes hinnatakse põhiliselt õpilase kuulatud tekstist arusaamist ja suulist väljendusoskust.

Hindamisel kasutatakse sõnalisi hinnanguid, hinnates peamiselt positiivset õpitulemust. Rõhk on sisulisel tagasisidel, mis toob esile õpilase tugevad küljed ja edusammud.

Õpilane õpib õpetaja juhendamisel ise oma tööle hinnangut andma. Õppe vältel toob ta koostöös õpetajaga esile:

1) oskused ja teadmised, mis ta on enda arvates hästi omandanud;

2) oskused või teadmised, mille omandamiseks peab ta veel tööd tegema.

I kooliastmes võib enesehinnanguid anda emakeeles, kuid õpetaja julgustab õpilast ka võõrkeelt kasutama. Õpetaja jälgib, et kõik õpilased saaksid oma mõtted ja arvamuse välja öelda.

Hindamisel lähtutakse nii põhikooli riiklikus õppekavas kui ka kooli õppekava üldosas sätestatust.

**II kooliaste**

**2.7.** **Inglise keele õpitulemused II kooliastme lõpuks**

6. klassi lõpetaja:  
1) saab õpitud temaatika piires aru lausetest ja sageli kasutatavatest väljenditest;   
2) mõistab olulist õpitud temaatika piirides;  
3) kirjutab lühikesi tekste õpitud temaatika piires;  
4) tuleb toime teda puudutavates igapäevastes suhtlusolukordades võõrkeelt emakeelena kõnelejaga;  
5) teadvustab eakohaselt õpitava maa ja oma maa kultuuri sarnasusi ja erinevusi ning oskab neid arvestada;   
6) rakendab õpetaja juhendamisel varem omandatud õpioskusi ja -strateegiaid;   
7) töötab õpetaja täpsustavate juhiste järgi iseseisvalt, paaris ja rühmas;  
8) seab endale õpieesmärke ning hindab koostöös kaaslaste ja õpetajaga oma saavutusi.

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Inglise keel | A2.2 | A2.2 | A2.2 | A2.2 |

Keeleoskuse taotletav tase 6. klassi lõpus:

Osaoskuste õpitulemused on esitatud punktis 5.

**2.8.** **Inglise keele ainekava** **4. klassis**

|  |  |
| --- | --- |
| **ÕPPESISU** | **ÕPITULEMUSED** |
| 1.TEEMA / VALDKOND  **MINA JA TEISED** | **4. klassi lõpetaja kuulamisel:** 1. Saab aru õpitud sõnavara ulatuses tekstidest, luuletustest, lauludest, samuti passiivset sõnavara sisaldavatest tekstidest 2. mõistab konteksti abil neis esinevaid üksikuid tundmatuid sõnu 3. oskab eristada kuulatavast tekstist vajalikku infot **4. klassi lõpetaja oskab kõnelemisel:**  1. vestelda ja vastata küsimustele õpitud temaatika piires 2. küsitleda oma kaaslast ja saadud infot edasi anda 3. väljendada ja põhjendada oma arvamust 4. kasutada õpitud fraase õige intonatsiooniga 5. kirjeldada pilte 6. hääldada kõiki võõrhäälikuid korrektselt  **4. klassi lõpetaja lugemisel:**  1. oskab leida tekstist olulist 2.on tuttav erinevate lugemisstrateegiatega  **4. klassi lõpetaja oskab kirjutamisel:**  1. eeskuju järgi kirjutada postkaarti, sõbrale kirja 2. kirjutada lühijutukesi õpitud teemadel |
| 1.1 Õppesisu: Mina ise ja minu pere (nimi, vanus, aadress, välimus, riietus, iseloom) |
| 1.2 Õppesisu: Minu tervis, kehaosad |
| 1.3 Õppesisu: Igapäevaelu, linn ja maa, kodused toimingud, söögikorrad, hügieeniharjumused |
| 1.4 Õppesisu: Kool ja klass, sõbrad, koolipäev, õppevahendid, õppetund |
| 2.TEEMA / VALDKOND  **INGLISE KEELT KÕNELEVAD MAAD** |
| 2.1 Õppesisu: keeled, pealinnad, eluolu |
| 3.TEEMA / VALDKOND  **VABA AEG JA TEGEVUSED** |
| 3.1 Õppesisu: mängud, hobid, huvid, sport |
| 4. TEEMA / VALDKOND  **ARVUD** |
| 4.1 Õppesisu: kuupäevad, aastaarvud, nädalapäevad, kellaajad |

**2.9.** **Inglise keele ainekava** **5. klassis**

|  |  |
| --- | --- |
| **ÕPPESISU** | **ÕPITULEMUSED** |
| 1. TEEMA / VALDKOND **MINA JA TEISED** | **5. klassi lõpetaja kuulamisel:** 1. Saab aru õpitud sõnavara ulatuses tekstidest, luuletustest, lauludest, samuti passiivset sõnavara sisaldavatest tekstidest 2. mõistab konteksti abil neis esinevaid üksikuid tundmatuid sõnu 3. oskab eristada kuulatavast tekstist vajalikku infot  **5. klassi lõpetaja oskab kõnelemisel:**  1. vestelda ja vastata küsimustele õpitud temaatika piires 2. küsitleda oma kaaslast ja saadud infot edasi anda 3. väljendada ja põhjendada oma arvamust 4. kasutada õpitud fraase õige intonatsiooniga 5. kirjeldada pilte 6. hääldada kõiki võõrhäälikuid korrektselt  **5. klassi lõpetaja lugemisel:**  1. oskab leida tekstist olulist 2.on tuttav erinevate lugemisstrateegiatega  **5. klassi lõpetaja oskab kirjutamisel:**  1. eeskuju järgi kirjutada postkaarti, sõbrale kirja 2. kirjutada lühijutukesi õpitud teemadel |
| 1.1 Õppesisu  Mina ise, pereliikmed, sugulased, tähtpäevad, välimuse kirjeldamine |
| 1.2 Õppesisu  Kool, sõbrad, õppimine, tunniplaan, õppeained, koolimaja |
| 1.3 Õppesisu  Minu kodupaik ja kodu |
| 1.4 Õppesisu  Vaba aeg ja tegevused, majapidamistööd, koolivaheajad, huvialad |
| 1.5 Õppesisu  Tervis ja enesetunne, tervislikud eluviisid |
| 2. TEEMA/VALDKOND  **INGLISE KEELT KÕNELEVAD MAAD** |
| 2.1 Õppesisu: Ühendatud Kuningriigi, Ameerika Ühendriikide, Kanada, Austraalia, Uus-Meremaa sümboolika, pealinnad, tähtpäevad ja kombed |
| 3. TEEMA/VALDKOND  **LOODUS JA KESKKOND** |
| 3.1 Õppesisu: aastaajad ja ilm, taimed ja loomad, loodushoid |

**2.10.** **Inglise keele ainekava** **6. klassis**

|  |  |
| --- | --- |
| **ÕPPESISU** | **ÕPITULEMUSED** |
| 1.TEEMA / VALDKOND  **MINA JA TEISED**  Kodu ja lähiümbrus. Kodu ja koduümbrus, sugulased; pereliikmete ametid; igapäevased kodused tööd ja tegemised.  Kodukoht Eesti. Eesti asukoht, sümboolika ja tähtpäevad; linn ja maa, Eesti loodus, ilm,  käitumine looduses.  Riigid ja nende kultuur. Õpitavat keelt kõnelevate riikide sümboolika ja tähtpäevad, eakohased aktuaalsed ühiskondlikud teemad, Eesti naaberriigid.  Igapäevaelu. Õppimine ja tööd; turvaline  liiklemine, tee küsimine ja juhatamine; poes käik, arsti juures käimine; kool ja klass, koolipäev, õppeained; ametid.  Vaba aeg. Huvid, erinevad vaba aja veetmise viisid. | **6. klassi lõpetaja kuulamisel:**     1. saab aru õpitud sõnavara ulatuses tekstidest, lauludest  2. mõistab konteksti abil neis esinevaid üksikuid tundmatuid sõnu    3. oskab eristada kuulatavast tekstist vajalikku informatsiooni  **6. klassi lõpetaja oskab kõnelemisel:**    1. vestelda ja vastata küsimustele õpitud temaatika piires    2. õpitud sõnavara piires rääkida igapäevastest tegevustest ja harrastustest    3. küsitleda oma kaaslast ja saadud infot edasi anda    4. väljendada ja põhjendada oma arvamust    5. kirjeldada pilte  **6. klassi lõpetaja lugemisel:**    1. oskab leida tekstist olulist    2. saab aru üksikuid tundmatuid sõnu sisaldavatest lühitekstidest, kasutades piltide, konteksti   või sõnaraamatu abi    3. on tuttav erinevate lugemisstrateegiatega  **6. klassi lõpetaja oskab kirjutamisel:**    1. täita aadressi ja isiklikke andmeid nõudvat ankeeti    2. eeskuju järgi kirjutada küllakutset, õnnitlus- ja tänukaarti    3. kirjutada sõbrale kirja ja elektronkirja, kasutades õpitud keelendeid    5. kirjutada lühijutukesi    6. kirjutada õpitud teksti põhjal etteütlust ja seda parandada. |
| 1.1 Õppesisu  Iseloom, välimus, enesetunne ja tervis, suhted sõpradega ja lähikondsetega, huvitegevused, ühised tegevused, viisakas käitumine. |
| 1.2 Õppesisu. Kodused toimingud, söögikorrad, hügieeniharjumused |
| 2.TEEMA / VALDKOND **RIIGID JA NENDE KULTUUR** |
| 2.1 Õppesisu: erinevad rahvad, Euroopa Liit, reisimine |
| 2.2 Inglise keelt kõnelevad maad, sümboolika, tähtpäevad ja kombed, sündmused, saavutused ning nendega seotud ajaloo- ja kultuuritegelased |
| 3.TEEMA / VALDKOND  **INIMENE JA LOODUS** |
| 3.2 Õppesisu. Kodu- ja metsloomad, lemmikloomad |

**2.11.** **Hindamine II kooliastmes**

Õpitulemuste hindamisel lähtutakse nii põhikooli riiklikus õppekavas sätestatust kui ka kooli õppekava üldosas sätestatust. Õpilaste loovtööde hindamisel võib kasutada kujundavat hindamist.

**III kooliaste**

**2.12. Inglise keele õpitulemused III kooliastme lõpuks**

Põhikooli lõpetaja:

1) mõistab endale tuttaval teemal kõike olulist;  
2) oskab kirjeldada kogemusi, sündmusi, unistusi ja eesmärke ning lühidalt põhjendada ja selgitada oma seisukohti ning plaane;  
3) oskab koostada lihtsat teksti tuttaval teemal;  
4) saab õpitavat keelt emakeelena kõnelevate inimestega igapäevases suhtlemises enamasti hakkama, tuginedes õpitava keele maa kultuuritavadele  
5) tunneb huvi õpitavat keelt kõnelevate maade kultuurielu vastu, loeb võõrkeelsest eakohast kirjandust, vaatab filme ja telesaateid ning kuulab raadiosaateid;   
6) kasutab võõrkeelseid teatmeallikaid (nt tõlkesõnaraamatut, Internetti) vajaliku info otsimiseks ka teistes valdkondades ja õppeainetes;  
7) töötab iseseisvalt, paaris ja rühmas;  
8) hindab õpetaja abiga oma tugevaid ja nõrku külgi seatud eesmärkide järgi ning kohandab oma õpistrateegiaid.

Keeleoskuse taotletav tase 9. klassi lõpus:

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Inglise keel | B1.2 | B1.2 | B1.2 | B1.2 |

Osaoskuste õpitulemused on esitatud punktis 5.

**2.13. Inglise keele ainekava** **7. klassis**

|  |  |
| --- | --- |
| **ÕPPESISU** | **ÕPITULEMUSED** |
| 1.TEEMA / VALDKOND  **KODUKOHT EESTI** | **7. klassi lõpetaja:**  Saab aru kuuldust, kui räägitakse üldlevinud teemadel ning kõne on selge ja üldkeelne.  **7. klassi lõpetaja:**  Loeb ja mõistab mõne-leheküljelisi selge arutlus-käiguga tekste erinevatel teemadel  Suudab leida vajalikku infot pikemast arutlevat laadi tekstist. Kogub teemakohast infot mitmest tekstist. Kasutab erinevaid lugemis-strateegiaid.    **7. klassi lõpetaja:**  Oskab edasi anda raamatu, filmi, etenduse jms sisu ning kirjeldada oma muljeid. Tuleb enamasti toime vähem tüüpilistes suhtlus-olukordades. Kasutab põhisõnavara ja sagedamini esinevaid väljendeid õigesti; keerukamate lause-struktuuride kasutamisel tuleb ette vigu. Väljendab ennast üsna vabalt, vajaduse korral küsib abi. Hääldus on selge, intonatsiooni- ja rõhuvead ei häiri suhtlust.  **7. klassi lõpetaja:**  Oskab koostada eri allikatest pärineva info põhjal kokkuvõtte (nt lühiülevaade sündmustest, isikutest). Oskab kirjeldada tegelikku või kujuteldavat sündmust. Oskab isiklikus kirjas vahendada kogemusi, tundeid ja sündmusi. Oskab kirjutada õpitud teemal oma arvamust väljendava lühikirjandi. Oma mõtete või arvamuste esitamisel võib olla keelelisi ebatäpsusi, mis ei takista kirjutatu mõistmist. |
| 1.1 Õppesisu  Asukoht, sümbolid ja nende tähendus, ajalooline taust, elanikkond, traditsioonid, vaatamisväärsused, naaberriigid |
| 2. TEEMA / VALDKOND  **IGAPÄEVAELU** |
| 2.1 Õppesisu  sisseoste tegemas, söömistraditsioonid meil ja mujal, söök, jook |
| 2.2 koolielu, sõbrad ja suhted koolis, tunniplaan, koolipäev |
| 2.3 vaba aeg, tegevused, hobid ja huvid, arvutikasutus |
| 3.TEEMA/VALDKOND  **INGLISE KEELT KÕNELEVAD MAAD** |
| 3.1 Õppesisu  Asukoht, elanikkond, minevik ja tänapäev, traditsioonid, sündmused |

**2.14. Inglise keele ainekava** **8. klassis**

|  |  |
| --- | --- |
| **ÕPPESISU** | **ÕPITULEMUSED** |
| 1. TEEMA / VALDKOND  **MINA JA TEISED** | **8. klassi lõpetaja kuulamisel:**  1. mõistab kuuldu sisu, kasutades vastavalt kuulamisülesandele või vajadusele selektiivset või detailset kuulamist  2.suudab aru saada igapäeva kõnekeelest.  **8. klassi lõpetaja oskab kõnelemisel**  1.esitada lihtsat seotud teksti käsitletud temaatika piires loetu, kuuldu või kogetu edasiandmiseks  2.osaleb vestluses, mis võib toimuda suunatud vestluse, suhtlussituatsiooni, intervjuu vormis.  **8. klassi lõpetaja oskab lugemisel**  1. mõista loetu sisu  2. lugeda lihtsamat originaal- ja adapteeritud teksti  3. kasutada sõnaraamatut  4. suudab eristada/leida olulist infot tekstist.  **8. klassi lõpetaja oskab kirjutamisel**  1.kirjutada lihtsat seotud teksti: isiklik kiri, õnnitlus-, tervitus-, tänukaart, küllakutse, lühiessee, lühireferaat |
| 1.1 Õppesisu: iseloom, huvid, võimed, oskused, harjumused. |
| 1.2 Õppesisu: perekond ja kodu, suhted perekonnas, ühistegevused. |
| 1.3 Õppesisu: koolielu ja sõbrad, erinevad iseloomud, suhted sõpradega, probleemid, väärtushinnangud ja eetilised tõekspidamised |
| 2.TEEMA/VALDKOND  **TERVIS JA TURVALISUS** |
| 2.1 Õppesisu: tervislikud eluviisid, toitumistavad, sport, ohutus liikluses ja harrastustega tegelemisel |
| 3.TEEMA/VALDKOND  **INGLISE KEELT KÕNELEVAD MAAD** |
| 3.1 Õppesisu: sümbolid, vaatamisväärsused, kultuuritavad, kombed. |
| 4.TEEMA/VALDKOND  **KESKKOND** |
| 4.1 Õppesisu: loodushoid, säästlik tarbimine |
| 5.TEEMA/VALDKOND  **VABA AEG JA HARRASTUSED** |
| 5.1 kirjandus, kunst, erinevad meediumid |

**2.15.** **Inglise keele ainekava** **9. klassis**

|  |  |
| --- | --- |
| **ÕPPESISU** | **ÕPITULEMUSED** |
| 1. TEEMA / VALDKOND  **MINA JA TEISED**  6. IGAPÄEVASED TEGEVUSED: kodused majapidamistööd; söömine kodus ja väljaspool kodu; liiklemine. | **9. õpilane oskab:**  1.edasi anda teiste inimeste poolt öeldut  2.väljendada oma arvamust  3.öeldut teiste sõnadega selgitada  4.vestelda õpitud teemade piirides  5.põhjendada oma arvamust  6.põhjust ja tagajärge välja tuua  7.informatsiooni kontrollida eks-ole küsimustega  **9. klassi lõpetaja kuulamisel:**  1.suudab mõista ainekava temaatikaga seotud tekste ja leida neist vajalikku informatsiooni  2.suudab tuletada tundmatute sõnade ja väljendite tähendust konteksti abil  **9. klassi lõpetaja kõnelemisel:**  1.kasutab keelt korrektse häälduse ja intonatsiooniga  2.oskab ümber jutustada loetud või kuuldud teksti või oma kogemusi  3.oskab teha kokkuvõtteid  4.oskab kirjeldada pilti, ruumi, inimesi  5.oskab edastada teateid  6.oskab vestelda ja vastata küsimustele õpitud temaatika piirides  7.oskab esitada ja põhjendada oma arvamust  8.tuleb toime erinevates suhtlussituatsioonides ja rollimängudes  9.oskab intervjueerida kaasvestlejat  **9. klassi lõpetaja lugemisel:**  1.ainekava temaatikaga seotud tekstide puhul mõistab loetu sisu  2.oskab leida tekstist vajalikku informatsiooni  3.oskab leida ja kasutada üldisemat infot erinevatest allikatest (meediatekstid, internet)  4.mõistab lihtsamaid adapteeritud noorsoo- ja ilukirjandustekste  5.suudab tuletada tundmatute sõnade ja väljendite tähendust konteksti abil  6.oskab kasutada sõnaraamatut  **9. klassi lõpetaja kirjutamisel:**  1.oskab täita lünkasid pikemas tekstis vastavalt teksti raskusastmele kas etteantud sõnade alusel või enda poolt valitud sõnadega  2.oskab kavandada ja kirjutada lihtsat seotud teksti (isiklik kiri, kirjalikud lühivormid (teade, õnnitlus, tervitus, tänukaart, küllakutse), kokkuvõte, lühireferaat, (ümber)jutustus, ainekava teemadest lähtuv kirjeldav või jutustav lühiessee või kirjand)  3.oskab kasutada sõnaraamatut soovitava sõna leidmiseks  4.oskab kasutada kirjavahemärke |
| 1.1 Õppesisu: iseloom, huvid, võimed, oskused, harjumused, tervis. |
| 1.2 Õppesisu: perekond ja kodu, suhted perekonnas, ühistegevused |
| 1.3 Õppesisu: kool ja klass, tööharjumused, edasiõppimine ja kutsevalik, ametid |
| 2.TEEMA / VALDKOND  **MAAILM MEIE ÜMBER** |
| 2.1 Õppesisu: Eesti ja Euroopa Liit, erinevad rahvused, keeled ja kultuurid |
| 2.2 Õppesisu: inglise keelt kõnelevad maad, ajalugu ja tänapäev, sümbolid, kultuuritavad, kombed. |
| 3 TEEMA/VALDKOND **KESKKOND:** |
| 3.1 ilmastik, keskkonnasõbralik käitumine |
| 4. TEEMA/VALDKOND **HARRASTUSED JA KULTUUR** |
| 4.1 Õppesisu: kino, teater, ilukirjandus, kollektsioneerimine, meedia: televisioon, raadio, ajakirjandus, Internet. |

**2.16.** **Hindamine III kooliastmes**

Õpitulemuste hindamisel lähtutakse nii põhikooli riiklikus õppekavas sätestatust kui ka kooli õppekava üldosas sätestatust. Õpilaste loovtööde hindamisel võib kasutada kujundavat hindamist.

**3. Vene keel** (B-võõrkeel)

**3.1** **Õppe- ja kasvatuseesmärgid**

Põhikooli B-võõrkeele õpetusega taotletakse, et õpilane:

1) saavutab keeleoskuse taseme, mis võimaldab tal igapäevastes suhtlusolukordades toime

tulla;

2) huvitub võõrkeelte õppimisest ning nende kaudu silmaringi laiendamisest;

3) omandab oskuse märgata ja väärtustada erinevate kultuuride eripära;

4) tunneb erinevaid võõrkeelte õppimise strateegiaid ning oskab neid iseseisvalt kasutada;

5) huvitub õpitavat keelt kõnelevatest maadest ja nende kultuurist;

6) oskab kasutada eakohaseid võõrkeelseid teatmeallikaid (nt teatmeteosed, sõnaraamatud,

internet), et leida vajalikku infot ka teistes valdkondades ja õppeainetes.

**3.2** **Õppeaine kirjeldus**

B-võõrkeele kui teise omandatava võõrkeele õpe võimaldab õpilasel laiendada oma

suhtlemisvõimalusi ja kultuurilist silmaringi, tagab juurdepääsu teadmisallikaile ning loob

eeldused vahetuks suhtlemiseks, toetab edasisi õpinguid ja tegevust ühiskonnas.

Oluline on erinevate keelte üksteist toetav ja väärtustav õpetamine, aga eriti seoste nägemine A-võõrkeelega.

A-võõrkeelt õppides saadud õpikogemus ja omandatud õpioskused toetavad B-võõrkeele

õppimist. Samuti arvestatakse teadmisi, mida õpilane saab õpitava keele maa ja kultuuri

kohta teiste õppeainete kaudu. Võõrkeele kui õppeaine ja suhtlusvahendi omandamine on tegevus, mis nõuab õppijalt pikaajalist pingutust ning aktiivset osalust. Keeletunnis suheldakse peamiselt õpitavas võõrkeeles. Emakeelt võib kasutada vajaduse korral selgituste andmiseks.

Võõrkeeleõppes on kesksel kohal tegevused, mis nõuavad keele eesmärgistatud kasutamist ja

lõimivad erinevaid keeleoskuse aspekte.

Õpetuses lähtutakse kommunikatiivse õpetuse põhimõtetest. Kommunikatiivne keeleoskus

(suhtluspädevus) hõlmab kolme komponenti: keelelist, sotsiolingvistilist ja pragmaatilist.

Keeleteadmised ei ole eesmärk omaette, vaid vahend parema keeleoskuse omandamiseks. Keele struktuuri õpitakse kontekstis, järk-järgult jõutakse grammatikareeglite teadliku omandamise juurde.

Sotsiolingvistilise pädevuse kaudu areneb õppija keelekasutuse olukohasus (viisakusreeglid,

keeleregister jm).

Pragmaatilise pädevuse kaudu areneb õppija võime mõista ja luua tekste.

Suhtluspädevust arendatakse keeleliste toimingute (kuulamise, lugemise, rääkimise, kirjutamise)

kaudu.

Keeleõppe telje moodustavad teemavaldkonnad, mille kaudu ja piires kujuneb suhtluspädevus.

Kõigis kooliastmeis ja klassides käsitletakse teemasid kõigist teemavaldkondadest, kuid

rõhuasetused ja maht on erinevad. Teemade käsitlemisel lähtutakse õpilaste kogemustest, huvidest ja vajadustest.

Õppetegevusi kavandades lähtutakse didaktilistest põhiprintsiipidest (lähemalt kaugemale, tuntult tundmatule, lihtsalt keerulisele, konkreetselt abstraktsele) ning keelekasutuse vajadustest (alustades sagedamini kasutatavatest sõnadest ja vormidest).

Rõhk on interaktiivsel õppimisel ja õpitava keele kasutamisel. Kõigis kooliastmeis on oluline osa

paaris- ja rühmatööl. Õpilasi suunatakse tegema eakohast iseseisvat tööd (lugema, infot hankima, projektides osalema jne ).

Suhtluspädevuse ja kultuuriteadlikkuse arendamiseks ergutatakse õpilasi kasutama õpitavat keelt ka väljaspool keeletundi. Motivatsiooni suurendamiseks on soovitatav aidata leida kirjasõpru ning korraldada õppereise, õpilasvahetusi ja kohtumisi õpitavat keelt emakeelena kõnelejatega. Kõigis kooliastmeis on oluline õppijat motiveerida ning kujundada temas positiivset hoiakut

keeleõppesse. Eduelamuse saavutamiseks luuakse tundides positiivne õhkkond ja väärtustatakse õppija iga edusammu.

Õppimist toetab kujundav hindamine. Igal õppeperioodil peab õpilane saama tagasisidet kas

sõnalise hinnangu või hinde vormis. Tunnustama peab ka tulemuse saavutamiseks tehtud

jõupingutusi. Vigu käsitletakse õppeprotsessis normaalse õppimise osana, nende analüüsimine

soodustab õpitava mõistmist ning võimaldab õpilasel oma keelekasutust korrigeerida.

Õpetaja hinnangute kõrval kasutatakse õppes ka enesehindamist ja kaaslaste antud hinnanguid,

võttes vajaduse korral abiks nt Euroopa keelemapi.

**II kooliaste**

**3.3. Vene keele õppesisu II kooliastmes**

II kooliastme alateemad:

**Mina ja teised.** Iseloom, välimus, enesetunne ja tervis, suhted sõpradega ja lähikondsetega, ühised tegevused, viisakas käitumine.

**Kodu ja lähiümbrus.** Kodu ja koduümbrus, sugulased; pereliikmete ametid; igapäevased kodused tööd ja tegemised.

**Kodukoht Eesti.** Eesti asukoht, sümboolika ja tähtpäevad; linn ja maa, Eesti loodus, ilm,

käitumine looduses.

**Igapäevaelu. Õppimine ja töö.** Kodused toimingud, söögikorrad, hügieeniharjumused; turvaline

liiklemine, tee küsimine ja juhatamine; poes käik, arsti juures käimine; kool ja klass, koolipäev,

õppeained; ametid.

**Vaba aeg.** Huvid, erinevad vaba aja veetmise viisid.

**3.4. Vene keele õppetegevused II kooliastmes**

II kooliastmes julgustab õpetaja õpilast võõrkeeles suhtlema, suurendades suulise suhtluse kõrval

järk-järgult kirjalike tööde mahtu.

Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh

õigekirjaoskuse ja loovuse süstemaatiline arendamine. Jätkub põhisõnavara kiire laiendamine,

õpilasi juhitakse iseseisvalt lugema. Oluline on arendada teksti mõistmise oskust. Suulist

suhtlemisoskust arendatakse erineva sisuga rühmatöödega, sh mängude ja rollimängudega.

Kirjutamisel on oluline tekstiloomeoskuse arendamine. Teemasid käsitledes pööratakse erinevate

osaoskuste kaudu tähelepanu teiste kultuuride tundmaõppimisele ning kõrvutamisele oma

kultuuriga. Õpilasi harjutatakse kasutama sõnaraamatuid.

Osaoskuste arendamiseks sobivad näiteks:

1) eri liiki eakohaste tekstide kuulamine ja lugemine;

2) adapteeritud eakohaste tekstide iseseisev lugemine;

3) ülesande täitmine kuuldu ja loetu põhjal (nt tabeli täitmine, joonise täiendamine);

4) eri liiki etteütlused;

5) mudelkirjutamine (nt sõnumid, postkaardid, lühikesed kirjad);

6) järjestusülesanded (nt sõnad lauseteks, laused/lõigud tekstiks);

7) eakohased projektitööd;

8) lühiettekanded (nt projektitööde kokkuvõtted, huvialade tutvustamine);

9) rollimängud;

10) õppesõnastike kasutamine.

**3.5.** **Vene keele õpitulemused II kooliastme lõpuks**

6. klassi lõpetaja:

1) saab aru igapäevastest väljenditest ja lühikestest lausetest;

2) kasutab õpitud väljendeid ja lühilauseid oma vajaduste väljendamiseks ning oma

lähiümbruse (pere, kodu, kool) kirjeldamiseks;

3) reageerib adekvaatselt lihtsatele küsimustele ja korraldustele;

4) on omandanud esmased teadmised õpitava keele kultuuriruumist;

5) rakendab õpetaja juhendamisel varem omandatud õpioskusi ja -strateegiaid;

6) seab endale õpieesmärke ning hindab koostöös kaaslaste ja õpetajaga oma saavutusi;

7) töötab õpetaja juhendamisel iseseisvalt, paaris ja rühmas.

Keeleoskuse taotletav tase 6. klassi lõpus:

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Vene keel | A1.1–A1.2 | A1.1–A1.2 | A1.1–A1.2 | A1.1–A1.2 |

Osaoskuste õpitulemused on esitatud punktis 5.

**3.6. Vene keele ainekava** **6. klassis**

|  |  |
| --- | --- |
| **ÕPPESISU** 105 tundi | **ÕPITULEMUSED** |
| **1. Mina ja teised** |  |
| Iseloom, välimus, | saab aru igapäevastest väljenditest ja lühikestest lausetest |
| Enesetunne ja tervis | kasutab õpitud väljendeid ja lühilauseid oma vajaduste väljendamiseks |
| Suhted sõpradega ja lähikondsetega | seab endale õpieesmärke ning hindab koostöös kaaslaste ja õpetajaga oma saavutusi |
| Ühised tegevused | töötab õpetaja juhendamisel iseseisvalt, paaris ja rühmas |
| Viisakas käitumine | reageerib adekvaatselt lihtsatele küsimustele ja korraldustele |
| 1. **2. Kodu ja lähiümbrus** |  |
| Kodu ja koduümbrus | kasutab õpitud väljendeid ja lühilauseid oma vajaduste väljendamiseks ning oma  lähiümbruse (pere, kodu, kool) kirjeldamiseks |
| Sugulased | saab aru igapäevastest väljenditest ja lühikestest lausetest |
| Pereliikmete ametid | töötab õpetaja juhendamisel iseseisvalt, paaris ja rühmas |
| Iigapäevased kodused  tööd ja tegemised. | reageerib adekvaatselt lihtsatele küsimustele ja korraldustele |
|  | on omandanud esmased teadmised õpitava keele kultuuriruumist |
| 1. **3. Kodukoht Eesti** |  |
| Eesti asukoht | kasutab õpitud väljendeid ja lühilauseid oma vajaduste väljendamiseks ning oma  lähiümbruse ( kodu) kirjeldamiseks |
| Sümboolika ja tähtpäevad | saab aru igapäevastest väljenditest ja lühikestest lausetest |
| Linn ja maa | on omandanud esmased teadmised õpitava keele kultuuriruumist |
| Eesti loodus, ilm | rakendab õpetaja juhendamisel varem omandatud õpioskusi ja -strateegiaid |
| Käitumine looduses | töötab õpetaja juhendamisel iseseisvalt, paaris ja rühmas |
| 1. **4. Igapäevaelu. Õppimine ja töö** |  |
| Kodused toimingud | kasutab õpitud väljendeid ja lühilauseid oma vajaduste väljendamiseks ning oma  lähiümbruse ( kodu, kool) kirjeldamiseks |
| Turvaline liiklemine, tee küsimine ja juhatamine | rakendab õpetaja juhendamisel varem omandatud õpioskusi ja -strateegiaid;  seab endale õpieesmärke ning hindab koostöös kaaslaste ja õpetajaga oma saavutusi |
| Söögikorrad, hügieeniharjumused | saab aru igapäevastest väljenditest ja lühikestest lausetest |
| Kool ja klass, koolipäev | saab aru igapäevastest väljenditest ja lühikestest lausetest;  reageerib adekvaatselt lihtsatele küsimustele ja korraldustele |
| Õppeained; ametid | kasutab õpitud väljendeid ja lühilauseid oma vajaduste väljendamiseks ning oma  lähiümbruse ( kool) kirjeldamiseks;  töötab õpetaja juhendamisel iseseisvalt, paaris ja rühmas |
| Poes käik | reageerib adekvaatselt lihtsatele küsimustele ja korraldustele |
| Arsti juures käimine | töötab õpetaja juhendamisel iseseisvalt, paaris ja rühmas |
| **5. Vaba aeg** |  |
| Huvid | saab aru igapäevastest väljenditest ja lühikestest lausetest;  reageerib adekvaatselt lihtsatele küsimustele ja korraldustele |
| Erinevad vaba aja veetmise viisid. | saab aru igapäevastest väljenditest ja lühikestest lausetest;  rakendab õpetaja juhendamisel varem omandatud õpioskusi ja -strateegiaid |

**3.7. Hindamine II kooliastmes**

II kooliastmes hinnatakse kõiki osaoskusi kas eraldi või lõimitult. Igal trimestril saab õpilane tagasisidet kas suulise või kirjaliku sõnalise hinnangu või hinde vormis kõigi osaoskuste kohta.

Töid, mis sisaldavad kõigi osaoskuste kontrolli, on soovitatav II kooliastmes teha mitte rohkem

kui 4 õppeaastas

Õpitulemuste hindamise aluseks on põhikooli riikliku õppekava ning Oskar Lutsu Palamuse Gümnaasiumi põhikooli õppekava üldosas sätestatud hindamise põhimõtted.

**III kooliaste**

**3.8. Vene keele õppesisu III kooliastmes**

III kooliastmes alustatud alateemad jätkuvad osaoskuste arengu põhjal. Neile lisanduvad järgmised

alateemad:

**Mina ja teised.** Huvid ja võimed, iseloom; tervis; suhted sõpradega ja lähikondsetega.

**Kodu ja lähiümbrus.** Kodu ja koduümbrus, kodukoha tuntumad vaatamisväärsused; igapäevased

kodused tööd ja tegemised, perekondlikud sündmused ja tähtpäevad.

**Kodukoht Eesti.** Eesti asukoht ja sümboolika, riigikord, tähtpäevad ja kultuuritavad, vaatamisväärsused; elu linnas ja maal; ilmastikunähtused, loodus ja käitumine looduses, looduskaitse.

**Riigid ja nende kultuur.** Õpitavat keelt kõnelevate riikide sümboolika, tähtpäevad ja kombed;

mõned tuntumad sündmused ja saavutused ning nendega seotud nimed ajaloo- ja

kultuurivaldkonnast; õpitava keele kultuuriruumi kuuluvad riigid; Eesti naaberriikide ja tuntumate maailmariikide nimed, rahvad ja keeled.

**Igapäevaelu. Õppimine ja töö.** Koolitee; koolielu; tee küsimine ja juhatamine; hügieeni- ja

toitumisharjumused ning tervislik eluviis, suhtlemine teeninduses ja arsti juures; ametid ja

kutsevalik.

**Vaba aeg.** Huvid, erinevad vaba aja veetmise viisid; meediavahendid; reklaam; kultuuriline

mitmekesisus.

**3.9. Vene keele õppetegevused III kooliastmes**

Õpetuse eesmärk on julgustada õpilast võõrkeeles suhtlema. Kõiki osaoskusi arendatakse võrdselt, suurendades suulise suhtluse kõrval järk-järgult kirjaliku suhtluse mahtu. Õpilast suunatakse õpitavat keelt aktiivselt kasutama nii tunnis kui ka väljaspool tundi. Õpilased õpivad lähenema keeleõppele analüüsivalt, õppides kõrvutama eri keelte sarnasusi ja erinevusi ning märkama enda ja teiste keelekasutusvigu. Teemade käsitlemisel pööratakse tähelepanu kultuuride tundmaõppimisele ja kõrvutamisele oma kultuuriga, rõhutades kõigi kultuuride omanäolisust ja väärtuslikkust. Õpilased mõistavad erinevaid kultuuritavasid ning oskavad neid arvestada. Õpilane õpib väärtustama mõtteviiside mitmekesisust, avaldama oma arvamust ning arvestama erinevate seisukohtadega.

Osaoskuste arendamiseks sobivad näiteks:

1) eri liiki eakohaste tekstide kuulamine ja lugemine;

2) adapteeritud eakohaste tekstide iseseisev lugemine;

3) meedia- ja autentsete audiovisuaalsete materjalide kasutamine (nt uudised, lühifilmid);

4) loovtööde kirjutamine (nt sõnumid, postkaardid, isiklikud kirjad, kuulutused,

lühiülevaated);

5) projektitööd;

6) lühiettekanded (nt pildikirjeldus, hobide tutvustamine, projektitööde kokkuvõtted);

7) rolli- ja suhtlusmängud;

8) info otsimine erinevatest võõrkeelsetest teatmeallikatest (nt sõnaraamatud, internet).

**3.10.**  **Vene keele õpitulemused III kooliastme lõpuks**

Põhikooli lõpetaja vene keeles:

1) tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga

2) saab õpitud temaatika piires aru lausetest ja sageli kasutatavatest väljenditest;

3) mõistab õpitud temaatika piires olulist;

4) kirjutab lühikesi tekste õpitud temaatika piires;

5) hangib infot erinevatest võõrkeelsetest infoallikatest;

6) on omandanud esmased teadmised õpitava keele maa kultuuriloost;

7) teadvustab eakohaselt õpitava maa ja oma maa kultuuri erinevusi ning oskab neid

arvestada;

8) töötab iseseisvalt, paaris ja rühmas;

9) hindab õpetaja abiga oma tugevaid ja nõrku külgi seatud eesmärkide järgi ning vajaduse

korral kohandab oma õpistrateegiaid.

Keeleoskuse taotletav tase 9. klassi lõpus:

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Vene keel | A2.2 | A2.2 | A2.2 | A2.2 |

Osaoskuste õpitulemused on esitatud punktis 5.

**3.11. Vene keele ainekava** **7. klassis**

|  |  |
| --- | --- |
| **ÕPPESISU** 105 tundi | **ÕPITULEMUSED** |
| **1. Mina ja teised** |  |
| Huvid ja võimed | saab aru igapäevastest väljenditest ja lühikestest lausetest); tuleb toime teda puudutavates igapäevastes suhtlusolukordades õpitavat keelt emakeelena  rääkiva kõnelejaga |
| Enesetunne ja tervis | mõistab õpitud temaatika piires olulist |
| Iseloom, välimus | tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga;  kirjutab lühikesi tekste õpitud temaatika piires |
| Suhted sõpradega ja lähikondsetega | hindab õpetaja abiga oma tugevaid ja nõrku külgi seatud eesmärkide järgi ning vajaduse korral kohandab oma õpistrateegiaid;  töötab iseseisvalt, paaris ja rühmas |
| **2. Kodu ja lähiümbrus** |  |
| Kodu ja koduümbrus | saab õpitud temaatika piires aru lausetest ja sageli kasutatavatest väljenditest |
| Kodukoha tuntumad vaatamisväärsused | hangib infot erinevatest võõrkeelsetest infoallikatest |
| Igapäevased kodused tööd ja tegemised | tuleb toime teda puudutavates igapäevastes suhtlusolukordades õpitavat keelt emakeelena  rääkiva kõnelejaga |
| Perekondlikud sündmused ja tähtpäevad | teadvustab eakohaselt õpitava maa ja oma maa kultuuri erinevusi ning oskab neid  arvestada |
| **3. Kodukoht Eesti** |  |
| Eesti asukoht ja sümboolika, riigikord | saab õpitud temaatika piires aru lausetest ja sageli kasutatavatest väljenditest;  mõistab õpitud temaatika piires olulist |
| Tähtpäevad ja kultuuritavad | teadvustab eakohaselt õpitava maa ja oma maa kultuuri erinevusi ning oskab neid  arvestada |
| Vaatamisväärsused | hangib infot erinevatest võõrkeelsetest infoallikatest;  kirjutab lühikesi tekste õpitud temaatika piires |
| Elu linnas ja maal | tuleb toime teda puudutavates igapäevastes suhtlusolukordades õpitavat keelt emakeelena  rääkiva kõnelejaga |
| Ilmastikunähtused | töötab iseseisvalt, paaris ja rühmas |
| Loodus ja käitumine looduses, looduskaitse | mõistab õpitud temaatika piires olulist;  hindab õpetaja abiga oma tugevaid ja nõrku külgi seatud eesmärkide järgi ning vajaduse  korral kohandab oma õpistrateegiaid |
| **4. Riigid ja nende kultuur** |  |
| Õpitavat keelt kõnelevate riikide sümboolika, tähtpäevad ja kombed | saab õpitud temaatika piires aru lausetest ja sageli kasutatavatest väljenditest;  on omandanud esmased teadmised õpitava keele maa kultuuriloost;  teadvustab eakohaselt õpitava maa ja oma maa kultuuri erinevusi ning oskab neid  arvestada |
| Mõned tuntumad sündmused ja saavutused ning nendega seotud nimed ajaloo- ja  kultuurivaldkonnast | hangib infot erinevatest võõrkeelsetest infoallikatest;  töötab iseseisvalt, paaris ja rühmas;  saab õpitud temaatika piires aru lausetest ja sageli kasutatavatest väljenditest |
| Õpitava keele kultuuriruumi kuuluvad riigid | mõistab õpitud temaatika piires olulist |
| Eesti naaberriikide ja tuntumate  maailmariikide nimed, rahvad ja keeled | teadvustab eakohaselt õpitava maa ja oma maa kultuuri erinevusi ning oskab neid  arvestada |
| **5. Igapäevaelu. Õppimine ja töö** |  |
| Koolitee; koolielu. | tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga |
| Tee küsimine ja juhatamine | saab õpitud temaatika piires aru lausetest ja sageli kasutatavatest väljenditest |
| Hügieeni- ja toitumisharjumused ning tervislik eluviis | mõistab õpitud temaatika piires olulist;  kirjutab lühikesi tekste õpitud temaatika piires |
| Suhtlemine teeninduses ja arsti juures | hindab õpetaja abiga oma tugevaid ja nõrku külgi seatud eesmärkide järgi ning vajaduse  korral kohandab oma õpistrateegiaid |
| Ametid ja kutsevalik. | mõistab õpitud temaatika piires olulist;  hangib infot erinevatest võõrkeelsetest infoallikatest;  kirjutab lühikesi tekste õpitud temaatika piires |
| **6. Vaba aeg** |  |
| Huvid | saab õpitud temaatika piires aru lausetest ja sageli kasutatavatest väljenditest;  kirjutab lühikesi tekste õpitud temaatika piires |
| Erinevad vaba aja veetmise viisid | saab õpitud temaatika piires aru lausetest ja sageli kasutatavatest väljenditest;  töötab iseseisvalt, paaris ja rühmas |
| Meediavahendid; reklaam | mõistab õpitud temaatika piires olulist;  hangib infot erinevatest võõrkeelsetest infoallikatest; |
| Kultuuriline mitmekesisus. | on omandanud esmased teadmised õpitava keele maa kultuuriloost;  teadvustab eakohaselt õpitava maa ja oma maa kultuuri erinevusi ning oskab neid  arvestada |

**3.12. Vene keele ainekava** **8. klassis**

|  |  |
| --- | --- |
| **ÕPPESISU** 105 tundi | **ÕPITULEMUSED** |
| **1. Mina ja teised** |  |
| Huvid ja võimed | saab aru igapäevastest väljenditest ja lühikestest lausetest); tuleb toime teda puudutavates igapäevastes suhtlusolukordades õpitavat keelt emakeelena  rääkiva kõnelejaga |
| Enesetunne ja tervis | mõistab õpitud temaatika piires olulist |
| Iseloom, välimus | tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga;  kirjutab lühikesi tekste õpitud temaatika piires |
| Suhted sõpradega ja lähikondsetega | hindab õpetaja abiga oma tugevaid ja nõrku külgi seatud eesmärkide järgi ning vajaduse korral kohandab oma õpistrateegiaid;  töötab iseseisvalt, paaris ja rühmas |
| **2. Kodu ja lähiümbrus** |  |
| Kodu ja koduümbrus | saab õpitud temaatika piires aru lausetest ja sageli kasutatavatest väljenditest |
| Kodukoha tuntumad vaatamisväärsused | hangib infot erinevatest võõrkeelsetest infoallikatest |
| Igapäevased kodused tööd ja tegemised | tuleb toime teda puudutavates igapäevastes suhtlusolukordades õpitavat keelt emakeelena  rääkiva kõnelejaga |
| Perekondlikud sündmused ja tähtpäevad | teadvustab eakohaselt õpitava maa ja oma maa kultuuri erinevusi ning oskab neid  arvestada |
| **3. Kodukoht Eesti** |  |
| Eesti asukoht ja sümboolika, riigikord | saab õpitud temaatika piires aru lausetest ja sageli kasutatavatest väljenditest;  mõistab õpitud temaatika piires olulist |
| Tähtpäevad ja kultuuritavad | teadvustab eakohaselt õpitava maa ja oma maa kultuuri erinevusi ning oskab neid  arvestada |
| Vaatamisväärsused | hangib infot erinevatest võõrkeelsetest infoallikatest;  kirjutab lühikesi tekste õpitud temaatika piires |
| Elu linnas ja maal | tuleb toime teda puudutavates igapäevastes suhtlusolukordades õpitavat keelt emakeelena  rääkiva kõnelejaga |
| Ilmastikunähtused | töötab iseseisvalt, paaris ja rühmas |
| Loodus ja käitumine looduses, looduskaitse | mõistab õpitud temaatika piires olulist;  hindab õpetaja abiga oma tugevaid ja nõrku külgi seatud eesmärkide järgi ning vajaduse  korral kohandab oma õpistrateegiaid |
| **4. Riigid ja nende kultuur** |  |
| Õpitavat keelt kõnelevate riikide sümboolika, tähtpäevad ja kombed | saab õpitud temaatika piires aru lausetest ja sageli kasutatavatest väljenditest;  on omandanud esmased teadmised õpitava keele maa kultuuriloost;  teadvustab eakohaselt õpitava maa ja oma maa kultuuri erinevusi ning oskab neid  arvestada |
| Mõned tuntumad sündmused ja saavutused ning nendega seotud nimed ajaloo- ja  kultuurivaldkonnast | hangib infot erinevatest võõrkeelsetest infoallikatest;  töötab iseseisvalt, paaris ja rühmas;  saab õpitud temaatika piires aru lausetest ja sageli kasutatavatest väljenditest |
| Õpitava keele kultuuriruumi kuuluvad riigid | mõistab õpitud temaatika piires olulist |
| Eesti naaberriikide ja tuntumate  maailmariikide nimed, rahvad ja keeled | teadvustab eakohaselt õpitava maa ja oma maa kultuuri erinevusi ning oskab neid  arvestada |
| **5. Igapäevaelu. Õppimine ja töö** |  |
| Koolitee; koolielu. | tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga |
| Tee küsimine ja juhatamine | saab õpitud temaatika piires aru lausetest ja sageli kasutatavatest väljenditest |
| Hügieeni- ja toitumisharjumused ning tervislik eluviis | mõistab õpitud temaatika piires olulist;  kirjutab lühikesi tekste õpitud temaatika piires |
| Suhtlemine teeninduses ja arsti juures | hindab õpetaja abiga oma tugevaid ja nõrku külgi seatud eesmärkide järgi ning vajaduse  korral kohandab oma õpistrateegiaid |
| Ametid ja kutsevalik. | mõistab õpitud temaatika piires olulist;  hangib infot erinevatest võõrkeelsetest infoallikatest;  kirjutab lühikesi tekste õpitud temaatika piires |
| **6. Vaba aeg** |  |
| Huvid | saab õpitud temaatika piires aru lausetest ja sageli kasutatavatest väljenditest;  kirjutab lühikesi tekste õpitud temaatika piires |
| Erinevad vaba aja veetmise viisid | saab õpitud temaatika piires aru lausetest ja sageli kasutatavatest väljenditest;  töötab iseseisvalt, paaris ja rühmas |
| Meediavahendid; reklaam | mõistab õpitud temaatika piires olulist;  hangib infot erinevatest võõrkeelsetest infoallikatest; |
| Ametid ja kutsevalik. | mõistab õpitud temaatika piires olulist;  hangib infot erinevatest võõrkeelsetest infoallikatest;  kirjutab lühikesi tekste õpitud temaatika piires |

**3.13. Vene keele ainekava** **9. klassis**

|  |  |
| --- | --- |
| **ÕPPESISU** 105 tundi | **ÕPITULEMUSED** |
| **1. Mina ja teised** |  |
| Huvid ja võimed | saab aru igapäevastest väljenditest ja lühikestest lausetest;  tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga;  kirjutab lühikesi tekste õpitud temaatika piires |
| Enesetunne ja tervis | mõistab õpitud temaatika piires olulist;  tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga |
| Iseloom, välimus | tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga;  kirjutab lühikesi tekste õpitud temaatika piires |
| Suhted sõpradega ja lähikondsetega | hindab õpetaja abiga oma tugevaid ja nõrku külgi seatud eesmärkide järgi ning vajaduse korral kohandab oma õpistrateegiaid;  töötab iseseisvalt, paaris ja rühmas |
| **2. Kodu ja lähiümbrus** |  |
| Kodu ja koduümbrus | saab õpitud temaatika piires aru lausetest ja sageli kasutatavatest väljenditest;  tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga;  kirjutab lühikesi tekste õpitud temaatika piires |
| Kodukoha tuntumad vaatamisväärsused | hangib infot erinevatest võõrkeelsetest infoallikatest;  tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga |
| Igapäevased kodused tööd ja tegemised | tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga |
| Perekondlikud sündmused ja tähtpäevad | teadvustab eakohaselt õpitava maa ja oma maa kultuuri erinevusi ning oskab neid  arvestada;  töötab iseseisvalt, paaris ja rühmas |
| **3. Kodukoht Eesti** |  |
| Eesti asukoht ja sümboolika, riigikord | saab õpitud temaatika piires aru lausetest ja sageli kasutatavatest väljenditest;  mõistab õpitud temaatika piires olulist;  kirjutab lühikesi tekste õpitud temaatika piires |
| Tähtpäevad ja kultuuritavad | teadvustab eakohaselt õpitava maa ja oma maa kultuuri erinevusi ning oskab neid  arvestada |
| Vaatamisväärsused | hangib infot erinevatest võõrkeelsetest infoallikatest;  kirjutab lühikesi tekste õpitud temaatika piires |
| Elu linnas ja maal | tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga |
| Ilmastikunähtused | töötab iseseisvalt, paaris ja rühmas |
| Loodus ja käitumine looduses, looduskaitse | mõistab õpitud temaatika piires olulist;  hindab õpetaja abiga oma tugevaid ja nõrku külgi seatud eesmärkide järgi ning vajaduse  korral kohandab oma õpistrateegiaid |
| **4. Riigid ja nende kultuur** |  |
| Õpitavat keelt kõnelevate riikide sümboolika, tähtpäevad ja kombed | saab õpitud temaatika piires aru lausetest ja sageli kasutatavatest väljenditest;  on omandanud esmased teadmised õpitava keele maa kultuuriloost;  teadvustab eakohaselt õpitava maa ja oma maa kultuuri erinevusi ning oskab neid  arvestada |
| Mõned tuntumad sündmused ja saavutused ning nendega seotud nimed ajaloo- ja  kultuurivaldkonnast | hangib infot erinevatest võõrkeelsetest infoallikatest;  töötab iseseisvalt, paaris ja rühmas;  saab õpitud temaatika piires aru lausetest ja sageli kasutatavatest väljenditest |
| Õpitava keele kultuuriruumi kuuluvad riigid | mõistab õpitud temaatika piires olulist;  hangib infot erinevatest võõrkeelsetest infoallikatest |
| Eesti naaberriikide ja tuntumate  maailmariikide nimed, rahvad ja keeled | teadvustab eakohaselt õpitava maa ja oma maa kultuuri erinevusi ning oskab neid  arvestada;  hangib infot erinevatest võõrkeelsetest infoallikatest |
| **5. Igapäevaelu. Õppimine ja töö** |  |
| Koolitee; koolielu. | tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga |
| Tee küsimine ja juhatamine | saab õpitud temaatika piires aru lausetest ja sageli kasutatavatest väljenditest;  tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga |
| Hügieeni- ja toitumisharjumused ning tervislik eluviis | mõistab õpitud temaatika piires olulist; töötab iseseisvalt, paaris ja rühmas;  kirjutab lühikesi tekste õpitud temaatika piires |
| Suhtlemine teeninduses ja arsti juures | saab õpitud temaatika piires aru lausetest ja sageli kasutatavatest väljenditest ;  hindab õpetaja abiga oma tugevaid ja nõrku külgi seatud eesmärkide järgi ning vajaduse  korral kohandab oma õpistrateegiaid |
| Ametid ja kutsevalik. | mõistab õpitud temaatika piires olulist;  hangib infot erinevatest võõrkeelsetest infoallikatest;  kirjutab lühikesi tekste õpitud temaatika piires |
| **6. Vaba aeg** |  |
| Huvid | saab õpitud temaatika piires aru lausetest ja sageli kasutatavatest väljenditest;  kirjutab lühikesi tekste õpitud temaatika piires |
| Erinevad vaba aja veetmise viisid | saab õpitud temaatika piires aru lausetest ja sageli kasutatavatest väljenditest;  hindab õpetaja abiga oma tugevaid ja nõrku külgi seatud eesmärkide järgi ning vajaduse  korral kohandab oma õpistrateegiaid;  töötab iseseisvalt, paaris ja rühmas |
| Meediavahendid; reklaam | mõistab õpitud temaatika piires olulist;  hangib infot erinevatest võõrkeelsetest infoallikatest; |
| Ametid ja kutsevalik. | mõistab õpitud temaatika piires olulist;  hangib infot erinevatest võõrkeelsetest infoallikatest;  kirjutab lühikesi tekste õpitud temaatika piires |

**3.14. Hindamine III kooliastmes**

III kooliastmes hinnatakse kõiki osaoskusi kas eraldi või integreeritult. Igal trimestril saab

õpilane tagasisidet kas suulise või kirjaliku sõnalise hinnangu või hinde vormis kõigi osaoskuste

kohta. Soovitatav on kasutada ülesandeid, mis hõlmavad erinevaid osaoskusi (nt projektitööd,

iseseisev lugemine jmt).

Töid, mis sisaldavad kõigi osaoskuste kontrolli, on soovitatav III kooliastmes teha mitte rohkem

kui 4 õppeaastas.

Õpitulemuste hindamise aluseks on põhikooli riikliku õppekava ning Oskar Lutsu Palamuse Gümnaasiumi põhikooli õppekava üldosas sätestatud hindamise põhimõtted.

**4. SAKSA KEEL (B-võõrkeel)**

**4.1.** **Õppe- ja kasvatuseesmärgid**

Põhikooli B-võõrkeele õpetusega taotletakse, et õpilane:

1) saavutab keeleoskuse taseme, mis võimaldab tal igapäevastes suhtlusolukordades toime tulla;

2) huvitub võõrkeelte õppimisest ning nende kaudu silmaringi laiendamisest;

3) omandab oskuse märgata ja väärtustada erinevate kultuuride eripära;

4) tunneb erinevaid võõrkeelte õppimise strateegiaid ning oskab neid iseseisvalt kasutada;

5) huvitub õpitavat keelt kõnelevatest maadest ja nende kultuurist;

6) oskab kasutada eakohaseid võõrkeelseid teatmeallikaid (nt teatmeteosed, sõnaraamatud, internet), et leida vajalikku infot ka teistes valdkondades ja õppeainetes.

**4.2.** **Õppeaine kirjeldus**

B-võõrkeele kui teise omandatava võõrkeele õpe võimaldab õpilasel laiendada oma suhtlemisvõimalusi ja kultuurilist silmaringi, tagab juurdepääsu teadmisallikaile ning loob eeldused vahetuks suhtlemiseks, toetab edasisi õpinguid ja tegevust ühiskonnas.

Oluline on erinevate keelte üksteist toetav ja väärtustav õpetamine, aga eriti seoste nägemine A-võõrkeelega. A-võõrkeelt õppides saadud õpikogemus ja omandatud õpioskused toetavad B-võõrkeele õppimist. Samuti arvestatakse teadmisi, mida õpilane saab õpitava keele maa ja kultuuri kohta teiste õppeainete kaudu.

Võõrkeele kui õppeaine ja suhtlusvahendi omandamine on tegevus, mis nõuab õppijalt pikaajalist pingutust ning aktiivset osalust.

Keeletunnis suheldakse peamiselt õpitavas võõrkeeles. Emakeelt võib kasutada vajaduse korral selgituste andmiseks.

Võõrkeeleõppes on kesksel kohal tegevused, mis nõuavad keele eesmärgistatud kasutamist ja lõimivad erinevaid keeleoskuse aspekte.

Õpetuses lähtutakse kommunikatiivse õpetuse põhimõtetest. Kommunikatiivne keeleoskus (suhtluspädevus) hõlmab kolme komponenti: keelelist, sotsiolingvistilist ja pragmaatilist.

Keeleteadmised ei ole eesmärk omaette, vaid vahend parema keeleoskuse omandamiseks. Keele struktuuri õpitakse kontekstis, järk-järgult jõutakse grammatikareeglite teadliku omandamise juurde.

Sotsiolingvistilise pädevuse kaudu areneb õppija keelekasutuse olukohasus (viisakusreeglid, keeleregister jm).

Pragmaatilise pädevuse kaudu areneb õppija võime mõista ja luua tekste.

Suhtluspädevust arendatakse keeleliste toimingute (kuulamise, lugemise, rääkimise, kirjutamise) kaudu.

Keeleõppe telje moodustavad teemavaldkonnad, mille kaudu ja piires kujuneb suhtluspädevus. Kõigis kooliastmeis ja klassides käsitletakse teemasid kõigist teemavaldkondadest, kuid rõhuasetused ja maht on erinevad. Teemade käsitlemisel lähtutakse õpilaste kogemustest, huvidest ja vajadustest.

Õppetegevusi kavandades lähtutakse didaktilistest põhiprintsiipidest (lähemalt kaugemale, tuntult tundmatule, lihtsalt keerulisele, konkreetselt abstraktsele) ning keelekasutuse vajadustest (alustades sagedamini kasutatavatest sõnadest ja vormidest).

Rõhk on interaktiivsel õppimisel ja õpitava keele kasutamisel. Kõigis kooliastmeis on oluline osa paaris- ja rühmatööl. Õpilasi suunatakse tegema eakohast iseseisvat tööd (lugema, infot hankima, projektides osalema jne).

Suhtluspädevuse ja kultuuriteadlikkuse arendamiseks ergutatakse õpilasi kasutama õpitavat keelt ka väljaspool keeletundi. Motivatsiooni suurendamiseks on soovitatav aidata leida kirjasõpru ning korraldada õppereise, õpilasvahetusi ja kohtumisi õpitavat keelt emakeelena kõnelejatega.

Kõigis kooliastmeis on oluline õppijat motiveerida ning kujundada temas positiivset hoiakut keeleõppesse. Eduelamuse saavutamiseks luuakse tundides positiivne õhkkond ja väärtustatakse õppija iga edusammu.

Õppimist toetab kujundav hindamine. Igal õppeperioodil peab õpilane saama tagasisidet kas sõnalise hinnangu või hinde vormis. Tunnustama peab ka tulemuse saavutamiseks tehtud jõupingutusi. Vigu käsitletakse õppeprotsessis normaalse õppimise osana, nende analüüsimine soodustab õpitava mõistmist ning võimaldab õpilasel oma keelekasutust korrigeerida.

Õpetaja hinnangute kõrval kasutatakse õppes ka enesehindamist ja kaaslaste antud hinnanguid, võttes vajaduse korral abiks nt Euroopa keelemapi.

**II kooliaste**

**4.3. Saksa keele õpitulemused II kooliastme lõpuks**

6. klassi lõpetaja:

1) saab aru igapäevastest väljenditest ja lühikestest lausetest;

2) kasutab õpitud väljendeid ja lühilauseid oma vajaduste väljendamiseks ning oma lähiümbruse (pere, kodu, kool) kirjeldamiseks;

3) reageerib adekvaatselt lihtsatele küsimustele ja korraldustele;

4) on omandanud esmased teadmised õpitava keele kultuuriruumist;

5) rakendab õpetaja juhendamisel varem omandatud õpioskusi ja -strateegiaid;

6) seab endale õpieesmärke ning hindab koostöös kaaslaste ja õpetajaga oma saavutusi;

7) töötab õpetaja juhendamisel iseseisvalt, paaris ja rühmas.

Keeleoskuse taotletav tase 6. klassi lõpus:

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Saksa keel | A1.1–A1.2 | A1.1–A1.2 | A1.1–A1.2 | A1.1–A1.2 |

Osaoskuste õpitulemused esitatakse punktis 5.

**4.4. Saksa keele õppesisu II kooliastmes**

Teemavaldkonnad

**Mina ja teised.** Enese ja kaaslaste tutvustus; enesetunne, välimuse kirjeldus, ühised tegevused.

**Kodu ja lähiümbrus.** Pereliikmed ja sugulased, pereliikmete tegevusalad; kodu asukoht.

**Kodukoht Eesti.** Riik, pealinn, rahvused; aastaajad ja ilm.

**Igapäevaelu. Õppimine ja töö.** Lihtsamad tegevused kodus ja koolis ning nendega seonduvad esemed.

**Vaba aeg.** Lemmiktegevused ja eelistused.

**4.5. Saksa keele õppetegevus II kooliastmes**

Oluline on äratada huvi uue keele ja kultuuri vastu. Esiplaanil on kuulamis- ja rääkimisoskuse arendamine ning õigete hääldusharjumuste kujundamine. Õpetaja julgustab õpilasi kasutama õpitud väljendeid ja lühilauseid kontekstis, rakendades aktiivõppemeetodeid ning mängulisust.

Lugemisoskust arendatakse lihtsate tekstidega ning kirjutamisoskust mudelkirjutamisega. Õpilased kasutavad A-võõrkeele õppimisel omandatud õpioskusi ja -strateegiaid.

Osaoskuste arendamiseks sobivad näiteks:

1) kuuldu põhjal pildi joonistamine või täiendamine;

2) sobitusülesande lahendamine (nt pildi vastavus kirjeldusele);

3) dialoogide, laulude ja luuletuste esitamine;

4) rääkimine pildi alusel;

5) häälega lugemine;

6) lihtsa faktilise info leidmine tekstist;

7) mudeli järgi kirjutamine;

8) õpikusõnastiku kasutamine.

**4.6. Saksa keele ainekava** **6. klassis** (105 tundi õppeaastas, 3 tundi nädalas)

|  |  |
| --- | --- |
| **ÕPPESISU** | **ÕPITULEMUSED** |
| **1. Mina ja teised** |  |
| 1.1 Enese ja kaaslaste tutvustus. | 1.1 Reageerib adekvaatselt lihtsatele küsimustele ja korraldustele. |
| 1.2 Enesetunne; välimuse kirjeldus. | 1.2 Saab aru igapäevastest väljenditest ja lühikestest lausetest. |
| 1.3 Ühised tegevused. | 1.3 Töötab õpetaja juhendamisel iseseisvalt. |
| **2. Kodu ja lähiümbrus** |  |
| 2. 1 Pereliikmed ja sugulased. | 2.1Kasutab õpitud väljendeid ja lühilauseid oma vajaduste väljendamiseks ning oma lähiümbruse (pere, kodu, kool) kirjeldamiseks. |
| 2.2 Pereliikmete tegevusalad. | 2.2 Töötab õpetaja juhendamisel iseseisvalt, paaris. |
| 2.3 Kodu asukoht. | 2.3 Reageerib adekvaatselt lihtsatele küsimustele ja korraldustele. |
| **3. Kodukoht Eesti** |  |
| 3.1 1 Riik, pealinn, rahvused. | 3.1 On omandanud esmased teadmised õpitava keele kultuuriruumist; |
| 3.2 Aastaajad ja ilm. | 3.2 Lihtsa faktilise info leidmine tekstist. |
| **4. Igapäevaelu.Õppimine ja töö** |  |
| 4.1 Lihtsamad tegevused kodus ja koolis. | 4.1 Sobitusülesande lahendamine(nt pildi vastavus kirjeldusele). |
| 4.2 Kodu ja kooliga seonduvad esemed. | 4.2 Rääkimine pildi alusel. |
| **5. Vaba aeg** |  |
| 5.1 Lemmiktegevused ja eelistused. | 5.1 Töötab õpetaja juhendamisel iseseisvalt, paaris ja rühmas. |
|  | 5.2 Rakendab õpetaja juhendamisel varem omandatud õpioskusi ja –strateegiaid |
|  | 5.3 Seab endale õpieesmärke ning hindab koostöös kaaslaste ja õpetajaga oma saavutusi. |

**4.7. Hindamine II kooliastmes**

**II kooliastmes** hinnatakse õppe alguses põhiliselt õpilase kuulatud tekstist arusaamist ja suulist väljendusoskust, jõudes õppe edenedes kõigi osaoskuste hindamiseni. Puudustele juhib õpetaja tähelepanu taktitundeliselt. Hinnates kasutatakse hindeid ning suulisi või kirjalikke sõnalisi hinnangud, mis toovad esile õpilase tugevused ja edusammud.

Õpitulemuste hindamisel lähtutakse nii põhikooli riiklikus õppekavas kui ka Oskar Lutsu Palamuse Gümnaasiumi õppekava üldosas sätestatud hindamise põhimõtetest.

**III kooliaste**

**4.8. Saksa keele õpitulemused III kooliastme lõpuks**

Põhikooli lõpetaja saksa keeles:

1) tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga;

2) saab õpitud temaatika piires aru lausetest ja sageli kasutatavatest väljenditest;

3) mõistab õpitud temaatika piires olulist;

4) kirjutab lühikesi tekste õpitud temaatika piires;

5) hangib infot erinevatest võõrkeelsetest infoallikatest;

6) on omandanud esmased teadmised õpitava keele maa kultuuriloost;

7) teadvustab eakohaselt õpitava maa ja oma maa kultuuri erinevusi ning oskab neid arvestada;

8) töötab iseseisvalt, paaris ja rühmas;

9) hindab õpetaja abiga oma tugevaid ja nõrku külgi seatud eesmärkide järgi ning vajaduse korral kohandab oma õpistrateegiaid.

Keeleoskuse taotletav tase põhikooli lõpus:

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Saksa keel | A2.2 | A2.2 | A2.2 | A2.2 |

Osaoskuste õpitulemused esitatakse punktis 5.

**4.9. Saksa keele õppesisu III kooliastmes**

III kooliastmes alustatud alateemad jätkuvad osaoskuste arengu põhjal. Neile lisanduvad järgmised alateemad:

**Mina ja teised.** Huvid ja võimed, iseloom; tervis; suhted sõpradega ja lähikondsetega.

**Kodu ja lähiümbrus.** Kodu ja koduümbrus, kodukoha tuntumad vaatamisväärsused; igapäevased

kodused tööd ja tegemised, perekondlikud sündmused ja tähtpäevad.

**Kodukoht Eesti.** Eesti asukoht ja sümboolika, riigikord, tähtpäevad ja kultuuritavad, vaatamisväärsused; elu linnas ja maal; ilmastikunähtused, loodus ja käitumine looduses, looduskaitse.

**Riigid ja nende kultuur.** Õpitavat keelt kõnelevate riikide sümboolika, tähtpäevad ja kombed; mõned tuntumad sündmused ja saavutused ning nendega seotud nimed ajaloo- ja kultuurivaldkonnast; õpitava keele kultuuriruumi kuuluvad riigid; Eesti naaberriikide ja tuntumate maailmariikide nimed, rahvad ja keeled.

**Igapäevaelu. Õppimine ja töö.** Koolitee; koolielu; tee küsimine ja juhatamine; hügieeni- ja toitumisharjumused ning tervislik eluviis, suhtlemine teeninduses ja arsti juures; ametid ja kutsevalik.

**Vaba aeg.** Huvid, erinevad vaba aja veetmise viisid; meediavahendid; reklaam; kultuuriline mitmekesisus.

**4.10. Saksa keele õppetegevus III kooliastmes**

Õpetuse eesmärk on julgustada õpilast võõrkeeles suhtlema. Kõiki osaoskusi arendatakse võrdselt, suurendades suulise suhtluse kõrval järk-järgult kirjaliku suhtluse mahtu. Õpilast suunatakse õpitavat keelt aktiivselt kasutama nii tunnis kui ka väljaspool tundi. Õpilased õpivad lähenema keeleõppele analüüsivalt, õppides kõrvutama eri keelte sarnasusi ja erinevusi ning märkama enda ja teiste keelekasutusvigu. Teemade käsitlemisel pööratakse tähelepanu kultuuride tundmaõppimisele ja kõrvutamisele oma kultuuriga, rõhutades kõigi kultuuride omanäolisust ja väärtuslikkust. Õpilased mõistavad erinevaid kultuuritavasid ning oskavad neid arvestada. Õpilane õpib väärtustama mõtteviiside mitmekesisust, avaldama oma arvamust ning arvestama erinevate seisukohtadega.

Osaoskuste arendamiseks sobivad näiteks:

1) eri liiki eakohaste tekstide kuulamine ja lugemine;

2) adapteeritud eakohaste tekstide iseseisev lugemine;

3) meedia- ja autentsete audiovisuaalsete materjalide kasutamine (nt uudised, lühifilmid);

4) loovtööde kirjutamine (nt sõnumid, postkaardid, isiklikud kirjad, kuulutused, lühiülevaated);

5) projektitööd;

6) lühiettekanded (nt pildikirjeldus, hobide tutvustamine, projektitööde kokkuvõtted);

7) rolli- ja suhtlusmängud;

8) info otsimine erinevatest võõrkeelsetest teatmeallikatest (nt sõnaraamatud, internet).

**4.11. Saksa keele ainekava 7. klassis** (105 tundi õppeaastas, 3 tundi nädalas)

|  |  |
| --- | --- |
| **ÕPPESISU** | **ÕPITULEMUSED** |
| **1. Mina ja teised** |  |
| 1.1 Huvid ja võimed. | 1.1 Tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga. |
| **2. Kodu ja lähiümbrus** |  |
| 2.1 Kodu ja koduümbrus, kodukoha tuntumad vaatamisväärsused. | 2.1 Saab õpitud temaatika piires aru lausetest ja sageli kasutatavatest väljenditest. Kirjutab lühikesi tekste õpitud temaatika piires. |
| **3.Kodukoht Eesti** |  |
| 3.1 Eesti asukoht ja sümboolika, riigikord, tähtpäevad ja kultuuritavad, vaatamisväärsused. | 3.1 Töötab iseseisvalt, paaris ja rühmas. Hangib infot erinevatest võõrkeelsetest infoallikatest. |
| **4.Riigid ja nende kultuur** |  |
| 4.1 Õpitavat keelt kõnelevate riikide sümboolika, tähtpäevad ja kombed. | 4.1 Hangib infot erinevatest võõrkeelsetest infoallikatest. Teadvustab eakohaselt õpitava maa ja oma maa kultuuri erinevusi ning oskab neid arvestada. |
| **5.Igapäevaelu. Õppimine ja töö** |  |
| 5.1Koolitee; koolielu; tee küsimine ja juhatamine. | 5.1 Saab õpitavat keelt emakeelena kõnelevate inimestega igapäevases suhtlemises enamasti hakkama, tuginedes õpitava keele maa kultuuritavadele. |
| **6.Vaba aeg** |  |
| 6.1 Huvid, erinevad vaba aja veetmise viisid. | 6.1 Kirjutab lühikesi tekste õpitud temaatika piires.Tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga. |

**4.12. Saksa keele ainekava 8. klassis**  (105 tundi õppeaastas, 3tundi nädalas)

|  |  |
| --- | --- |
| **ÕPPESISU** | **ÕPITULEMUSED** |
| **1.Mina ja teised** |  |
| 1.1 Iseloom; tervis. | 1.1 Saab õpitud temaatika piires aru lausetest ja sageli kasutatavatest väljenditest, tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga. |
| **2.Kodu ja lähiümbrus** |  |
| 2.1 Igapäevased  kodused tööd ja tegemised. | 2.1 Kirjutab lühikesi tekste õpitud temaatika piires. Mõistab õpitud temaatika piires olulist. |
| **3.Kodukoht Eesti** |  |
| 3.1 Elu linnas ja maal. | 3.1Teadvustab eakohaselt õpitava maa ja oma maa kultuuri erinevusi ning oskab neid arvestada. |
| **4.Riigid ja nende kultuur** |  |
| 4.1 Mõned tuntumad sündmused ja saavutused ning nendega seotud nimed ajaloo- ja kultuurivaldkonnast. | 4.1Hangib infot erinevatest võõrkeelsetest infoallikatest; |
| **5. Igapäevaelu. Õppimine ja töö** |  |
| 5.1 Hügieeni- ja toitumisharjumused ning tervislik eluviis, suhtlemine teeninduses ja arsti juures. | 5.1Tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga. |
| **6.Vaba aeg** |  |
| 6.1Meediavahendid, reklaam. | 6.1 Mõistab õpitud temaatika piires olulist. |

**4.13. Saksa keele ainekava** **9. klassis** (105 tundi õppeaastas, 3 tundi nädalas)

|  |  |
| --- | --- |
| **ÕPPESISU** | **ÕPITULEMUSED** |
| **1.Mina ja teised** |  |
| 1.1 Suhted sõpradega ja lähikondsetega. | 1.1 Tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga. |
| **2.Kodu ja lähiümbrus** |  |
| 2.1 Perekondlikud sündmused ja tähtpäevad. | 2.1 Mõistab õpitud temaatika piires olulist. |
| **3.Kodukoht Eesti** |  |
| 3.1 Loodus ja käitumine looduses, looduskaitse. | 3.1 Hangib infot erinevatest võõrkeelsetest infoallikatest. |
| **4.Riigid ja nende kultuur** |  |
| 4.1 Eesti naaberriikide ja tuntumate maailmariikide nimed, rahvad ja keeled. | 4.1Teadvustab eakohaselt õpitava maa ja oma maa kultuuri erinevusi ning oskab neid arvestada. |
| **5.Igapäevaelu. Õppimine ja töö** |  |
| 5.1 Ametid ja kutsevalik. | 5.1Hindab õpetaja abiga oma tugevaid ja nõrku külgi seatud eesmärkide järgi ning vajaduse korral kohandab oma õpistrateegiaid. |
| **6.Vaba aeg** |  |
| 6.1Kultuuriline mitmekesisus. | 6.1Teadvustab eakohaselt õpitava maa ja oma maa kultuuri erinevusi ning oskab neid arvestada. |

**4.14. Hindamine**

III kooliastmes hinnatakse kõiki osaoskusi kas eraldi või lõimitult. Igal trimestril saab õpilane tagasisidet kas suulise või kirjaliku sõnalise hinnangu või hinde vormis kõigi osaoskuste kohta. Soovitatav on kasutada ülesandeid, mis hõlmavad erinevaid osaoskusi (nt projektitööd, iseseisev lugemine jmt).

Töid, mis sisaldavad kõigi osaoskuste kontrolli, on soovitatav III kooliastmes teha mitte rohkem kui 4 õppeaastas.

Õpitulemuste hindamisel lähtutakse nii põhikooli riiklikus õppekavas kui ka Oskar Lutsu Palamuse Gümnaasiumi põhikooli õppekava üldosas sätestatud hindamise põhimõtetest.

5. Keeleoskustasemed A1.1.- B2.2.

Osaoskuste õpitulemused

Keeleoskustasemed A1.1 ja A1.2

|  |  |  |  |  |  |
| --- | --- | --- | --- | --- | --- |
|  | KUULAMINE | LUGEMINE | RÄÄKIMINE | KIRJUTAMINE | GRAMMATIKA KORREKTSUS |
| A1.1 | Tunneb väga aeglases ja selges sidusas kõnes ära õpitud sõnad ja fraasid; arusaamist toetab pildimaterjal. Reageerib pöördumistele adekvaatselt (nt tervitused, tööjuhised). Tunneb rahvusvaheliselt kasutatavaid lähedase hääldusega sõnu (nt hamburger, film, takso, kohv). | Tunneb õpitava keele tähemärke.  Tunneb tekstis ära tuttavad nimed, sõnad (sh rahvusvaheliselt kasutatavad) ja fraasid. Loeb sõnu, fraase ja lauseid õpitud sõnavara ulatuses; arusaamist võib toetada pildimaterjal. | Oskab vastata väga lihtsatele küsimustele ning esitada samalaadseid küsimusi õpitud sõnavara ja lausemallide piires. Vajab vestluskaaslase abi, võib toetuda emakeelele ja žestidele. | Tunneb õpitava keele kirjatähti, valdab kirjatehnikat, oskab õpitud fraase ja lauseid ümber kirjutada (ärakiri). Oskab kirjutada isikuandmeid (nt vihiku peale). Koostab lühikesi lauseid õpitud mallide alusel. | Kasutab üksikuid äraõpitud tarindeid ja lausemalle, kuid neiski tuleb ette vigu. |
| A1.2 | Saab aru selgelt hääldatud fraasidest, lausetest ja tuttava situatsiooniga seotud lühikestest dialoogidest. Mõistab selgelt ja aeglaselt antud juhiseid ning pöördumisi.  Vajab kordamist, osutamist, piltlikustamist vms. | Loeb lühikesi lihtsaid tekste (nt ürituste kavad, postkaardid, meilid, kuulutused, sildid, teeviidad, lühiankeedid, -küsimustikud, -teated, -sõnumid) ja leiab neist vajaliku faktiinfo. Saab aru lihtsatest kirjalikest tööjuhistest.  Lugemise tempo on väga aeglane, teksti mõistmiseks võib vaja minna korduvat lugemist. Tekstist arusaamiseks oskab kasutada õpiku sõnastikku. | Oskab lühidalt tutvustada iseennast ja oma ümbrust. Saab hakkama õpitud sõnavara ja lausemallide piires lihtsate dialoogidega; vajab vestluskaaslase abi. Hääldusvead võivad põhjustada arusaamatusi. Kõnes esineb kordusi, katkestusi ja pause. | Oskab lühidalt kirjutada iseendast ja teisest inimesest. Oskab täita lihtsat küsimustikku. Tunneb õpitud sõnavara õigekirja. Kasutab lause alguses suurtähte ja lause lõpus õiget kirjavahemärki. |  |

Keeleoskustasemed A2.1 ja A2.2

|  |  |  |  |  |  |
| --- | --- | --- | --- | --- | --- |
|  | KUULAMINE | LUGEMINE | RÄÄKIMINE | KIRJUTAMINE | GRAMMATIKA KORREKTSUS |
| A2.1 | Mõistab lihtsaid vestlusi ning lühikeste jutustuste, teadete ja sõnumite sisu, kui need on talle tuttaval teemal, seotud igapäevaste tegevustega ning esitatud aeglaselt ja selgelt. Vajab kordamist ja selget hääldust. | Loeb üldkasutatava sõnavaraga lühikesi tavatekste (nt isiklikud kirjad, kuulutused, uudised, juhised, kasutusjuhendid); leiab tekstis sisalduvat infot ja saab aru teksti mõttest. Lugemise tempo on aeglane. Tekstist arusaamiseks oskab kasutada koolisõnastikku. | Oskab lühidalt kirjeldada lähiümbrust, igapäevaseid toiminguid ja inimesi. Kasutab põhisõnavara ja käibefraase, lihtsamaid grammatilisi konstruktsioone ning lausemalle. Suudab alustada ja lõpetada lühivestlust, kuid ei suuda seda juhtida. Kõne on takerduv, esineb hääldusvigu. | Koostab õpitud sõnavara piires lähiümbruse ja inimeste kirjeldusi. Kirjutab lihtsaid teateid igapäevaeluga seotud tegevustest (nt postkaart, kutse); koostab lühisõnumeid. Oskab kasutada sidesõnu ja, ning jt. Oskab näidise järgi koostada lühikesi tekste, abivahendina kasutab õpiku- või koolisõnastikku. | Kasutab küll õigesti mõningaid lihtsaid tarindeid, kuid teeb sageli vigu grammatika põhivaras (nt ajab segi ajavormid või eksib aluse ja öeldise ühildumisel); siiski on enamasti selge, mida ta väljendada tahab. |
| A2.2 | Suudab jälgida enda jaoks tuttava valdkonna mõttevahetust ning eristada olulist infot. Saab aru olmesfääris kuuldud üldkeelse suhtluse sisust (nt poes, bussis, hotellis, piletilevis). Vajab sageli kuuldu täpsustamist. | Loeb lihtsaid tavatekste (nt reklaamid, menüüd, ajakavad, ohuhoiatused) tuttavatel teemadel ja saab aru neis sisalduvast infost. Suudab mõnikord aimata sõnade tähendust konteksti toel. | Oskab rääkida oma huvidest ja tegevustest. Tuleb toime olmesfääris suhtlemisega. Oskab väljendada oma suhtumist ja eelistusi. Suudab alustada, jätkata ja lõpetada vestlust tuttaval teemal, kuid võib vajada abi. Kasutab õpitud põhisõnavara ja lausemalle valdavalt õigesti; spontaanses kõnes on vigu. Kõne on arusaadav, kuigi esineb hääldusvigu ja sõnade otsimist. | Oskab kirjutada lühikesi kirjeldavat laadi jutukesi oma kogemustest ja ümbritsevast. Koostab lihtsaid isiklikke kirju. Oskab kasutada sidesõnu aga, sest, et jt. Rakendab õpitud õigekirjareegleid (nt algustähe ortograafia, kirjavahemärgid). |  |

Keeleoskustasemed B1.1 ja B1.2

|  |  |  |  |  |  |
| --- | --- | --- | --- | --- | --- |
|  | KUULAMINE | LUGEMINE | RÄÄKIMINE | KIRJUTAMINE | GRAMMATIKA KORREKTSUS |
| B1.1 | Saab aru vahetus suhtlussituatsioonis kuuldust, kui vestlus on tuttaval igapäevaeluga seotud teemal. Mõistab tele- ja raadiosaadete ning filmide sisu, kui teema on tuttav ja pakub huvi ning pilt toetab heliteksti.  Saab aru loomuliku tempoga kõnest, kui hääldus on selge ja tuttav. | Loeb ja mõistab mõnelehe-küljelisi lihtsa sõnastusega faktipõhiseid tekste (nt kirjad, veebiväljaanded, infovoldikud, kasutusjuhendid).  Mõistab jutustavat laadi teksti põhiideed ning suudab jälgida sündmuste arengut. Suudab leida vajalikku infot teatmeteostest ja internetist. Oskab kasutada kakskeelseid tõlkesõnastikke. | Oskab lihtsate seostatud lausetega rääkida oma kogemustest ja kavatsustest. Suudab lühidalt põhjendada oma seisukohti. On võimeline ühinema vestlusega ja avaldama arvamust, kui kõneaine on tuttav. Kasutab õpitud väljendeid ja lause-malle õigesti; spontaanses kõnes esineb vigu. Hääldus on selge ja kõne ladus, kuid suhtlust võib häirida ebaõige intonatsioon. | Oskab kirjutada õpitud teemadel lühikesi jutustavat laadi tekste, milles väljendab oma tundeid, mõtteid ja arvamusi (nt isiklik kiri, e-kiri, blogi).  Koostab erinevaid tarbetekste (nt teadaanne, kuulutus). Suhtleb online- vestluses  (nt MSN).  Oskab kasutada piiratud hulgal teksti sidumise võtteid (sidesõnad, asesõnaline kordus). | Oskab üsna õigesti kasutada tüüp-keelendeid ja moodustusmalle. Kasutab tuttavas olukorras  grammatiliselt üsna õiget keelt, ehkki on märgata emakeele mõju.  Tuleb ette vigu, kuid need ei takista mõistmist. |
| B1.2 | Saab kuuldust aru, taipab nii peamist sõnumit kui ka üksikasju, kui räägitakse üldlevinud teemadel (nt uudistes, spordi-reportaažides, intervjuudes, ettekannetes, loengutes) ning kõne on selge ja üldkeelne. | Loeb ja mõistab mõne-leheküljelisi selge arutlus-käiguga tekste erinevatel teemadel (nt noortele mõeldud meediatekstid, mugandatud ilukirjandustekstid).  Suudab leida vajalikku infot pikemast arutlevat laadi tekstist. Kogub teemakohast infot mitmest tekstist. Kasutab erinevaid lugemis-strateegiaid (nt üldlugemine, valiklugemine). Tekstides esitatud detailid ja nüansid võivad jääda selgusetuks. | Oskab edasi anda raamatu, filmi, etenduse jms sisu ning kirjeldada oma muljeid. Tuleb enamasti toime vähem tüüpilistes suhtlus-olukordades. Kasutab põhisõnavara ja sagedamini esinevaid väljendeid õigesti; keerukamate lause-struktuuride kasutamisel tuleb ette vigu. Väljendab ennast üsna vabalt, vajaduse korral küsib abi. Hääldus on selge, intonatsiooni- ja rõhuvead ei häiri suhtlust. | Oskab koostada eri allikatest pärineva info põhjal kokkuvõtte (nt lühiülevaade sündmustest, isikutest). Oskab kirjeldada tegelikku või kujuteldavat sündmust. Oskab isiklikus kirjas vahendada kogemusi, tundeid ja sündmusi. Oskab kirjutada õpitud teemal oma arvamust väljendava lühikirjandi. Oma mõtete või arvamuste esitamisel võib olla keelelisi ebatäpsusi, mis ei takista kirjutatu mõistmist. |  |

Keeleoskustasemed B2.1 ja B2.2

|  |  |  |  |  |  |
| --- | --- | --- | --- | --- | --- |
|  | KUULAMINE | LUGEMINE | RÄÄKIMINE | KIRJUTAMINE | GRAMMATIKA KORREKTSUS |
| B2.1 | Saab aru nii elavast suulisest kõnest kui ka heli-salvestistest konkreetsetel ja abstraktsetel teemadel, kui kuuldu on üldkeelne ja suhtlejaid on rohkem kui kaks.  Saab aru loomuliku tempoga kõnest. | Loeb ja mõistab mitmeleheküljelisi tekste (nt artiklid, ülevaated, juhendid, teatme- ja ilukirjandus), mis sisaldavad faktiinfot, arvamusi ja hoiakuid. Loeb ladusalt, lugemis-sõnavara on ulatuslik, kuid raskusi võib olla idioomide mõistmisega. Oskab kasutada ükskeelset seletavat sõnaraamatut. | Esitab selgeid üksikasjalikke kirjeldusi üldhuvitavatel teemadel. Oskab põhjendada ja kaitsta oma seisukohti. Oskab osaleda arutelus ja kõnevooru üle võtta. Kasutab mitmekesist sõnavara ja väljendeid. Kasutab keerukamaid lausestruktuure, kuid neis võib esineda vigu. Kõne tempo on ka pikemate kõnelõikude puhul üsna ühtlane; sõna- ja vormi-valikuga seotud pause on vähe ning need ei sega suhtlust. Intonatsioon on enamasti loomulik. | Kirjutab seotud tekste konkreetsetel ja üldisematel teemadel (nt seletuskiri, uudis, kommentaar). Põhjendab oma seisukohti ja eesmärke. Oskab kirjutada kirju, mis on seotud õpingute või tööga. Eristab isikliku ja ametliku kirja stiili. Oskab korduste vältimiseks väljendust varieerida (nt sünonüümid). Võib esineda ebatäpsusi lausestuses, eriti kui teema on võõras, kuid need ei sega kirjutatu mõistmist. | Valdab grammatikat küllaltki hästi. Ei tee vääritimõistmist põhjustavaid vigu. Aeg-ajalt ettetulevaid vääratusi, juhuslikke vigu ning  lauseehituse lapsusi suudab enamasti ise parandada. |
| B2.2 | Suudab jälgida abstraktset teemakäsitlust (nt vestlus, loeng, ettekanne) ja saab aru keeruka sisuga mõttevahetusest (nt väitlus), milles kõnelejad väljendavad erinevaid seisukohti. Mõistmist võivad takistada tugev taustamüra, keelenaljad, idioomid ja keerukad tarindid. | Suudab lugeda pikki ja keerukaid, sh abstraktseid tekste, leiab neist asjakohase teabe (valiklugemine) ning oskab selle põhjal teha üldistusi teksti mõtte ja autori arvamuse kohta. Loeb iseseisvalt, kohandades lugemise viisi ja kiirust sõltuvalt tekstist ja lugemise eesmärgist.  Raskusi võib olla idioomide ja kultuurisidusate vihjete mõistmisega. | Väljendab ennast selgelt, suudab esineda pikemate monoloogidega. Suhtleb erinevatel teemadel, oskab vestlust juhtida ja anda tagasisidet. On võimeline jälgima oma keelekasutust, vajaduse korral sõnastab öeldu ümber ja suudab parandada enamiku vigadest. Oskab valida sobiva keeleregistri.  Kõnerütmis ja -tempos on tunda emakeele mõju. | Oskab kirjutada esseed: arutluskäik on loogiline, tekst sidus ja teemakohane. Oskab refereerida nii kirjalikust kui ka suulisest allikast saadud infot. Kasutab erinevaid keeleregistreid sõltuvalt adressaadist (nt eristades isikliku, poolametliku ja ametliku kirja stiili). Lausesiseseid kirjavahemärke kasutab enamasti reeglipäraselt. |  |